
LA BURXA 

La Burxa continua amb el seu pro¬ 
cés de refundació. Per això para¬ 
rem 2 mesos l’edició impresa, fe¬ 
brer i març, i tornarem a l’abril 
amb una nova Burxa. Al febrer es¬ 
trenarem la nova web, amb infor¬ 
mació setmanal del nostre barri. 
Pàgina 2 



La vaga general es viu 
als nostres carrers 

Botigues tancades durant la vaga general.TERESA FORN 


Torna l’Assemblea 
de Barri de Sants 


La jornada del passat 14N, dia de vaga 
general, va ser tot un èxit a Sants. Els 
piquets quedaren a les 8 del matí per 
recórrer els carrers del barri i informar 
a les veïnes i a alguns dels pocs establi¬ 
ments que no havien tancat. La presèn¬ 
cia policial fou constant, amb furgone¬ 
tes ARRO tancant la marxa de les va¬ 
guistes. A les 12h els piquets 
s’ajuntaren amb l’Assemblea Groga, 
que va organitzar una cassolada i des¬ 
prés va marxar pel carrer de Sants per 
acabar a plaça Espanya. 

La majoria de comerços havien bai¬ 
xat les seves persianes, així com els 


mercats i centres comercials. Fins i tot, 
del taller mecànic de 24h del carrer Ta¬ 
rragona hi penjava un cartell on es po¬ 
dia llegir: «Tancat per vaga general», 
una petita batalla guanyada tenint en 
compte que havia estat en anterioritat 
un dels punts forts de conflicte. 

Per la tarda els piquets sortiren de 
plaça Espanya cap a Jardinets de Grà¬ 
cia, on començava la manifestació anti- 
capitalista que va rebre les columnes 
de tots els barris i pobles veïns de Bar¬ 
celona. El dia va acabar amb un detin¬ 
gut santsenc, l’O.J., posat en llibertat 
l’endemà. Pàgina 3 


Última hora 

El passat dissabte L3 de desembre es ce¬ 
lebrà, a Can Badló, l’Assemblea de Barri 
de Sants amb l’objectiu de fer-la efectiva 
i convertir-la en una eina de confluència 
entre col·lectius i lluites del barri. 

Durant la jornada es van presentar 
els col·lectius i la seva situació actual, es 
van crear dinàmiques per definir les lí¬ 


nies bases que la defineixin i es va deba¬ 
tre les funcions, l’estructura i el model 
organitzatiu que la regirà a partir d’ara. 

L’ABS toma amb força al barri des¬ 
prés d’un període d’inactivitat. Les per¬ 
sones que confluïren a l’assemblea de 
refundació, entre elles moltes cares no¬ 
ves, entomaren amb ganes aquest nou 
procés. 


Agustí Giralt 



Escanegem la història del nos¬ 
tre barri amb Agustí Giralt a 
propòsit del seu nou llibre Del 
somni al si/e«d.PÀGINA 12 


En Moviment _ 

Sants amb els 

treballadors 

Telefónica 

PÀGINA 8 

Una concentració de protesta a dues 
botigues de Movistar al barri mostren 
el suport del veïnat cap a la lluita que 
protagonitzen els companys de l’em¬ 
presa de telefonia mòbil. 


Cultura _ 

Economia 

Solidària 

PÀGINA 10 

La cooperativa Germinal defensa l’eco¬ 
nomia solidària com a mitjà vers la fei¬ 
na estable i l’equitat comunitària. 


Arreu_ 

Plataforma 
d’Afectats per la 
Elipoteca 

PÀGINA 11 

La PAH ha demostrat que si lluitem de 
forma col·lectiva podem recuperar el 
control de les nostres vides i defensar 
el dret a un habitatge digne. 

Ho volem tot! 

PÀGINES CENTRALS 

Nanni Balestrini ens explica les lluites obreres de finals dels anys 60 i 70 d’Ità¬ 
lia. Narra com es va anar gestant la seva oposició al treball assalariat per aca¬ 
bar participant en pràctiques de revolta col·lectiva. 


fPIPMS 

El Lokal 

PÀGINES CENTRALS 

* ’T-’i* 


El Lokal compleix un quart de segle i ha 
editat un disc amb la col·laboració de 25 
grups de música. 

Opinions 


Editorial 

La Burxa 
estrenarà 
nova web i 
aturarà 2 
mesos la 
versió 
impresa 


Opinió 

L'ull que ja 
no plora 

Víctor Obregón 

«Ni l’ull que ja no plora ja no es ves¬ 
teix de blau quan es lleva. L’ull de l’Es- 
ter, la ràbia manlleva.» 

El que li va passar a l’Ester el passat 
14N, dia de la vaga general, no és un 
cas aïllat. Com tampoc no ho és el que 
li va passar al nen de Tarragona. La vio¬ 
lència policial és diària. Com també ho 
són els crits als centres penitenciaris o 
a les comissaries. Crits d’impotència. 
Crits per no rebre la medicació recep- 
tada. Crits per la síndrome d’abstinèn¬ 
cia que pateixen molts dels reclusos i 
que a conseqüència de les retallades 
no reben el tractament adequat. Crits 
que posen la pell de gallina. Esglai per 
a la gent que encara no estem acostu¬ 
mats a aquestes situacions. 

Les pilotes de goma són una de les 
moltes irregularitats que no complei- 


Sempre és 
l'hora del 
poble 


Àngel Bravo 

Sí. Amb perdó dels de Solidaritat, co¬ 
menço dient que sí, que la voluntat 
d’un poble, el nostre, s’ha expressat 
lliurement a les urnes, i que els resul¬ 
tats electorals tradueixen allò que esta¬ 
va més cantat que l’Estaca: que estem 
farts de retallades i que exigim el dret 
de decidir el nostre futur. Però la gestió 
de la crisi i la de la independència no 
és labor d’un únic partit, i per això els 
deliris de grandesa d’Artur Mas han fra¬ 
cassat. Així, aquell a qui hem vist en 
campanya fent de Moisès, si bé és in¬ 
qüestionable que, políticament, ha es¬ 
tat qui més contundentment ha obert 


F a un any fèiem una cri¬ 
da al barri per tal de 
reforçar La Burxa, ja que 
necessitava energia renova¬ 
da per seguir endavant. Com era 
d’esperar, aquesta crida tingué una 
resposta positiva i noves burxaires 
es van incorporar al projecte. 

Entre totes decidirem iniciar un 
procés de refundació de La Burxa 
per tal d’actualitzar els seus contin¬ 
guts i la seva maqueta, apostant per 
les noves tendències que impliquen 
una major presència a la xarxa. 
Aquest procés encara dura i està a 
punt d’entrar en la seva etapa més 
decisiva. La Burxa que tindreu a les 
mans el mes de gener serà, l’última 
que palpareu en l’antic format. No 
us penseu que ens rascarem la pan¬ 
xa durant aquests dos mesos, tot al 


xen les condicions de proporcionalitat 
i que vulneren els drets humans. Tot i 
que ara sigui un tema d’agenda, i així 
ha de ser, no ve de nou. A l’any 2000, 
la prestigiosa revista mèdica britànica 
The Lancet va dir al respecte que «és 
impossible evitar lesions greus en zo¬ 
nes determinades dels cos com el cap, 
el coll i la part superior del tronc, do¬ 
nant peu a una alta mortalitat i discapa- 
citat.» —així com també ha assegurat 
que— «Aquest tipus de munició no 
hauria de ser considerat com un mèto¬ 
de segur per al control de la seguretat 
ciutadana». De fet, la Comissió Euro¬ 
pea va recomanar a Espanya i Portugal 
—els dos únics països de la UE que se¬ 
gueixen utilitzant -les— que les deixes¬ 
sin d’utilitzar, però va ser en va. A l’Es- 
tat espanyol l’únic moviment per dei¬ 
xar de banda les bales de goma ha 
tingut lloc a Euskal Herria arrel de la 
mort d’Inigo Cabacas fa menys d’un 
any però les seguiràn utilitzan en casos 
“especials”. A la resta de l’estat encara 
hi han ulls per buidar, ulls per omplir 
de ràbia i persones per enterrar, o això 


les aigües cap a l’estat propi; és igual 
d’evident que les ha obertes per dissi¬ 
mular el tsunami en la societat que ha 
contribuït a generar des que ocupa la 
presidència. 

Ara bé, siguem honestos davant dels 
fets. Catalonia is not CIU però CIU ha 
guanyat les eleccions amb més del do¬ 
ble de diputats que la segona força. 
Molta gent, per tant, ha correspost les 
súpliques de Mas i ha optat per redi¬ 
mir-lo amb vots considerats útils. Però 
la veritat és que més útils han estat to¬ 
ta la resta de paperetes. Així, mentre 
Artur Mas ha oblidat que allò que ha 
perdut, no ho té perquè no és seu, és a 
dir, que el vot ja se li va prestar el 2010 
per acabar amb el tripartit, hem com¬ 
provat una lloable resurrecció de l’es¬ 
querra catalanista. ERC ha acomplert 
l’objectiu d’esdevenir segona força, es¬ 
devenint també la flama social útil, 
aquesta sí, que s’ha estès en clau de 
progrés sobiranista. Així mateix, el PSC 


contrari! Hem apreciat que la re¬ 
fundació requereix un gran esforç i 
per això volem fer-ho bé, així que 
traurem fum per les orelles pensant 
en la nova Burxa i dissenyant i 
adaptant-nos a la nova maqueta. 

Quins 15 anys mes lluïts! Sí, La 
Burxa compleix 15 anys aquesta 
primavera! 15 primaveres al barri 
que volem celebrar amb aquesta 
nova edició, us en recordeu quan 
La Burxa era un DIN A3 plegat? 
Tranquil·les, nos ens podríem per¬ 
metre deixar-vos sense informació 
burxaire ni un mes. Així que a par¬ 
tir de febrer entrarà en funciona¬ 
ment la nostra nova web 
www.laburxa.cat, amb contingut 
d’actualitat adaptat a les tendències 
2.0, una aposta definitiva per 
aquest tipus d’informació a què ja 


sembla que ens vulguin transmetre. 

La depuració de responsabilitats és 
una tasca que queda lluny del modus 
operandi dels polítics i la impunitat po¬ 
licial és un llast que pateix la nostra so¬ 
cietat des del franquisme i que sembla 
ser que ara s’està gangrenant. La remor 
de “democràcia” que se sentia durant 
la mal anomenada “transició” ara està 
esclatant a la nostra cara. Ara és quan 
toca que cadascun dels membres de la 
societat es posicioni o es quedi a casa 
esperant “justícia divina”. Els que te¬ 
nen molt a perdre, ja fa anys que saben 
quina es la seva trinxera ideològica, pe- 


ha esmorteït la pronosticada patacada i 
ICV es manté com a cinquena força 
amb un augment de 3 diputats. D’altra 
banda, el PP ha tocat sostre amb un es¬ 
có més que fa dos anys, i C’s, la seva 
competència populista, n’ha arreplegat 
nou, triplicant resultats. Tot plegat, no 
obstant això, no hauria de resultar frus¬ 
trant, perquè ara per fi es pot comptar 
l’unionisme que hi hauria a un nou pa¬ 
ís per a tothom. Molta premsa morbo¬ 
sa i incompetent s’entesta a traduir-ho 
en forma de trencament i divisió, ja 
que tot i que la polaritat és assimètrica, 
és més que palpable. Però el que no es 
vol ni veure ni acceptar és que la socie¬ 
tat ja porta trencada fa molts anys, i 
que els formatgets de coloraines no 
il·lustren més que la realitat plural i 
lantent del nostre entorn. Per això, i en 
aquest sentit, les eleccions anticipades 
del 2012 han estat, en el fons, l’esbós 
d’un primer referèndum d’autodermi- 
nació de Catalunya, i ha quedat ben 


ens hem anat aproximant amb la 
nostra presència en xarxes socials 
com Facebook i Twitter. 

De moment la web es troba en 
construcció, tindrà els apartats que 
ja estan presents al paper i més, ja 
que la nostra intenció és facilitar 
l’espai de participació de col·lectius 
i individualitats que ens vulguin fer 
arribar els seus texts, articles i con¬ 
vocatòries. 

En aquest sentit, ens agradaria 
poder centralitzar en una agenda 
potent totes les activitats que es re¬ 
alitzen al barri diàriament. No som 
les úniques que ens estem repen¬ 
sant. El cap de setmana de l’l de 
desembre hem assistit a la refunda¬ 
ció de l’Assemblea de Barri de Sants 
(ABS), on el nostre projecte ha es¬ 
tat rebut amb entusiasme. 


rò els que vern perdre inclús abans de 
néixer no tenim por. Estàn construint 
mitjançant cops de bastó i tissores una 
massa pèrfida i àvida de canvi, total¬ 
ment oposada al conservadorisme al 
qual ens sotmeten. Estàn construint, 
sense saber, una legió que ja ho ha per¬ 
dut tot i només li queda l’esperança en 
el canvi radical, social, polític i estruc¬ 
tural. 

Sense ulls, sense melsa, sense vida 
digna, només ens queda la lluita. Totes 
juntes guiarem el nostre futur. A les 
nostres mans roman. Anims Ester! 
Anims a totes! 


constat que la veritable alternativa sen¬ 
sata és l’alliberament nacional. 

En aquesta línia, hi ha qui pensa 
que, vist com ha quedat el panorama, 
CiU i ERC, mejor unidos al govern. Pe¬ 
rò no és necessari, ni desitjable: el dret 
de decidir està ja més que garantit i, ara 
que Convergència i Unió està debilita¬ 
da, un pacte d’aquestes característi¬ 
ques debilitaria també l’esquerra. I més 
quan per fi tenim una nova fornada de 
soldats, tres dels quals cal passar revis¬ 
ta a banda, tres cavalls de troia que 
amaguen a dins tota la fúria indignada 
i tot el nou aire que fins ara no s’havia 
respirat al Parlament. Quatre mil vots 
santsencs han contribuit a la presència 
d’aquesta formació, que batega alterna¬ 
tiva política i social, i que reflecteix, per 
damunt de tot, que el poble parla, que 
sempre ho hem fet i que sempre ho se¬ 
guirem fent. Amb finalitats concretes 
però sense fi, perquè sempre és l’hora 
del poble, i ho volem tot. 


Creiem que som una eina útil 
per acompanyar la restitució de 
LABS i enfortir la xarxa de comuni¬ 
cacions del barri, perquè entre d’al¬ 
tres coses som un altaveu dels mo¬ 
viments socials que conflueixen en 
el si del barri i de LABS. 

Així que us seguirem informant, 
engrescades com estem amb aquest 
nou projecte a les mans. No fa falta 
dir que qui s’hi vulgui apuntar, no¬ 
més cal que ens piqui a la porta de 
Can Vies (això sí, sense precinte!) o 
enviar-nos un email a labur- 
xa@gmail.com. 


Cartes 


Dret a l'ha¬ 
bitatge? 

Jordi Oriola 

D’ençà de la crisis, els desnona- 
ments s’han multiplicat per cinc, i a 
l’Estat espanyol se’n fan una mitja¬ 
na de 517 al dia! [...] El 34 % dels 
suïcidis a Espanya es desencadenen 
al voltant dels traumàtics processos 
de desnonaments, que van de la 
mà amb drames personals de pèr¬ 
dua de feina, problemes econò¬ 
mics, depressions, etc. L’advocada 
general del Tribunal de Justícia de 
la Unió Europea, Juliane Kokott, fa 
públic un dictamen sobre un cas 
d’un ciutadà expulsat de l’habitatge 
per impagament d’una hipoteca 
amb Catalunya Caixa. En el dicta¬ 
men denuncia que la normativa es¬ 
panyola de desnonaments vulnera 
la normativa comunitària perquè 
no garanteix una protecció eficaç 
dels consumidors davant possibles 
clàusules contractuals abusives en 
les hipoteques. 

Davant de tots aquest casos, la 
dació en pagament, que la Platafor¬ 
ma d’Afectats per la Hipoteca (PAH) 
ha aconseguit que sigui coneguda, 
és el mínim que s’hauria de con¬ 
templar, sempre entenent-la retro- 
activament, però caldria anar molt 
mes enllà amb les dues altres mesu¬ 
res que la PAH exigeix: la moratòria 
dels desnonaments en els casos 
d’habitatge habitual, i posar els pi¬ 
sos buits dels bancs en règim de 
lloguer social. Si això no es fa ur¬ 
gentment, haurem de ser cohe¬ 
rents i demanar la modificació de la 
Constitució per tal d’esborrar el 
dret a un habitatge digne que s’hi 
contempla. 

Envia'ns el teu escrit a 
laburxa@barrisarits.org 
o a Can Vies 
(Jocs Florals, 42. BCN 08014). 


Furnnta iplltitlíl 

Sants 

Sants tancat per vaga general 



MercaBarna va ser un dels punts calents de la vaga. ALBERT GARCIA 


La majoria d'establiments del 
barri van secundar la vaga 
general segons les dades 
publicades per la Fundació 
Barcelona Comerç. 

Ivet Eroles 

Sants 


Durant el matí del 14 de novembre 
ja es respirava ambient de vaga ge¬ 
neral. A les 8 h unes 150 persones 
estaven concentrades a la plaça de 
Sants per iniciar els piquets que 
s’havien convocat des del Comitè 
de Vaga. L’accés a la veïna Zona 
Franca ja estava bloquejat, segons 
informava l’Agència 29S, que expli¬ 
cava que les companyes de Poblesec 
també estaven a punt de començar 
la jornada de lluita, igual que arreu 
d’altres barris de Barcelona i pobla¬ 
cions de Catalunya i mes enllà, en 
una convocatòria que es llançava a 
nivell europeu. 

Passats pocs minuts de les 9 del 
matí, el piquet de Sants ja havia 
arrencat i arribava a les immedia¬ 
cions de l’estació de Sants, sumant 
cada vegada més gent entre les se¬ 
ves columnes. Un altre grup de pi¬ 
quets formats per les treballadores 
de l’estació saludava des de l’entra¬ 
da. La presència de la policia de pai¬ 
sà es va fer més notable en aquest 
punt, que va ser un dels focus de 
tensió durant l’anterior vaga del 29 
de març, ja que en un vídeo emès 
per 8tv es veia el pas dels piquets 
per l’estació i l’agressió a un dels 
treballadors. Aquests fets van ser 
utilitzats posteriorment contra va¬ 
guistes de Sants durant la cacera de 
bruixes que es va orquestrar des de 
la Conselleria d’Interior. 

La manifestació va deixar enrere 
l’estació de Sants i va enfilar cap a 
altres carrers del barri, on es van re¬ 
partir octavetes i es va informar als 
comerços que restaven oberts, la 
majoria amb la persiana mig baixa¬ 
da. Tancant la marxa hi havia un 


grup de furgonetes ARRO dels Mos¬ 
sos d’Esquadra sota les ordres de 
Jordi Arasa. La fama d’Arasa ve de 
lluny, és l’únic agent identificat en 
la querella presentada per 57 ferits 
en les càrregues policials del 27 de 
maig a plaça Catalunya, i en el seu 
currículum destaca la detenció de 
José Miguel Esteban Lupianez, ciu¬ 
tadà en cadira de rodes. A Sants no 
li va faltar el seu moment de glòria, 
quan es posà a defensar els regents 
de la Granja Stick, ubicada al carrer 
Olzinelles, que es negaven a tancar. 
Jordi Arasa és un d’aquells policies 
a qui fins i tot li dedicaren un càn¬ 
tic: «Jordi Arasa, vete a tu casa». 

PERSIANES BAIXADES 

La Fundació Barcelona Comerç va 
indicar que Sants —les Corts va ser 
de les zones amb més comerços tan¬ 
cats. Els mercats d’Hostafrancs i 
Sants també secundaren la vaga, 
com la majoria dels mercats de la 
ciutat, per decisió de l’Associació de 
Comerciants. Les persianes dels 
grans centres comercials estaven 
baixades, com les de l’Arenas de 
plaça Espanya, que tot i estar tancat 
al públic, una trentena de membres 
de la CGT van aconseguir penjar-hi 
una pancarta des del terrat on es 
podia llegir “No devem, no paguem. 
Mort a l’Estat”. 

Un dels triomfs de la jornada va 
ser el tancament del taller mecànic 
de 24h del carrer Tarragona, al cos¬ 
tat de plaça Espanya. Va ser una ini¬ 
ciativa del propi taller, ja que els pi¬ 
quets ni hi van passar per davant. 

Isabel Benítez, membre del Co¬ 
mitè de Vaga de Sants, valora positi¬ 
vament «les dinàmiques de comitè 
unitari de barri» que s’han assolit a 
Sants i altres barris de Barcelona. 

LA VAGA COM A ESCOLA DE 
DEMOCRÀCIA 

Les més de 200 persones que porta¬ 
ven recorrent els carrers de Sants 
des del matí confluïren amb l’As¬ 
semblea Groga a les 12 h a plaça de 


Sants. Allà hi realitzaren una casso- 
lada que fou tot un èxit, que tal 
com explica Ester Rams, membre 
de l’Assemblea Groga de Sants, «de¬ 
mostra que una part important de 
la comunitat educativa de Sants se¬ 
cunda la vaga, i que s’oposa, tant a 
les retallades en educació com a la 
pèrdua de la resta de drets socials i 
laborals». 

Unes 400 persones de totes les 
edats, moltes vestides amb la cami¬ 
seta groga, anaren de la plaça de 
Sants fins l’IMEB, organisme dedi¬ 
cat a l’educació de l’ajuntament de 
Barcelona, responsable, entre 
d’entre altres coses, de les 
retallades a les escoles bressol mu¬ 
nicipals. Després van anar on es 
trobaven els vaguistes de fam de 
telefònica, al Poblesec, com a mos¬ 
tra de solidaritat amb les seves de¬ 
mandes. «És positiu que els infants 
i joves —i els seus pares i mares— 
tinguin un espai de mobilització, 
ja que es veu la vaga com una esco¬ 


la de democràcia», valora l’Ester 
Rams. 

Pel que fa al seguiment de la va¬ 
ga als centres educatius del barri, 
van estar en la línia general, al vol¬ 
tant del 80 % del professorat i del 


PAS va secundar-la. A les escoles 
bressol només hi havia serveis mí¬ 
nims, igual que a l’escola Barrufet; 
un 80 % a l’institut Lluís Vives; un 
40 % al Practiques II, i un 60 % al 
Jaume I. 


Detenció d’un vaguista santsenc 

Ivet Eroles 

Des de plaça Espanya a les 16.30 h va sortir una columna del Baix Llobre- 
gatina i santsenca que començà a caminar cap als Jardinets de Gràcia, des 
d’on partia la manifestació anticapitalista convocada per sindicats alterna¬ 
tius i moviments socials. 

Quan la manifestació es va desconvocar i començaren les càrregues po¬ 
licials que causarien, entre altres, la pèrdua de l’ull d’Ester Quintana a cau¬ 
sa del llançament d’un projectil per part dels Mossos d’Esquadra, un va¬ 
guista del barri, l’O.J., va ser detingut quan tornava cap a casa. Ara ja es tro- 
va en llibertat. 

Així acabava una jornada de vaga que va començar amb una petita vic¬ 
tòria, ja que el dia abans es coneixia l’absolució de tres vaguistes de sants 
que van participar en un piquet el passat 29 de març. 

Sants 


A PEU DE CARRER 


Efecte 

benzinera 

Marc García 

Dies frenètics de molta feina, peti¬ 
tes tasques que sempre deixes per 
demà. Avui, finalment tenia progra¬ 
mat anar al banc a descanviar les 
monedes acumulades de diferents 
activitats per a passar-les a bitllets, 
o ingressar-les al compte correspo¬ 
nent. Faig la cua pertinent, cada 
cop més cua, ja que la mateixa en¬ 
titat ha tancat algunes oficines del 
barri, i els mateixos clients anem a 
parar a cada cop menys oficines. 
Cua en definitiva. Deixo la bossa 
de monedes al damunt de la taula, 
i la noia de l’oficina em diu que... 
no, que avui no toca, que les mo¬ 
nedes són el dimecres, que ja m’ho 
havia dit fa unes setmanes, quan hi 
vaig anar a buscar-ne. I si bé és 
cert, el dia d’autos, tant sols volia 
ingressar diners, amb forma de 
moneda, posar líquid en un comp¬ 
te ja prou buit on en pocs dies hi 
cobren lloguer, i rebuts habituals. 
L’ingrés era calculat, amb els co¬ 
rresponents cartutxos oficials i ho¬ 
mologats. Mig minut de feina per a 
la noia que va decidir perdre’n dos 
per a no atendre’m. 

Sembla que aquesta entitat on 
els clients som l’estrella, no vol in¬ 
gressar les nostres monedes, van 
sobrats amb els diners públics que 
ja els donem, per la gran, ample i 
poc transparent porta del darrera. 

És de suposar que si tenen un 
dia per a cada cosa, només deuen 
tramitar execucions hipotecàries 
els dilluns, que només deuen fer 
transaccions de més d’un milió 
d’euros els dimarts, que els dime¬ 
cres per fi, monedes, que dijous 
només atenen els qui vulguin fer 
plans de pensions i productes d’es¬ 
talvi, i divendres assegurances de 
vida i productes de la bombolla 
borsària. Cada dia més feines les 
fem els usuaris via caixer, i cada dia 
menys feines els seus operaris. És 
l’efecte benzinera, pagament de re¬ 
buts, ingressos, retirar fons, tas¬ 
ques del dia a dia, les hem de fer 
amb màquines, i contra persones, 
ja que en cap cas, aquesta reducció 
de personal suposa millores ni per 
a les treballadores de les entitats ni 
en beneficis, o disminució de co¬ 
missions per a usuàries. 

A casa, ja hem fet el pas, i més 
enllà de les quatre, quaranta o qua- 
tre-centes monedes que no han 
volgut, hi hem retirat els diners, di¬ 
positant l’estalvi familiar -minso, i 
descendent- en una altra entitat 
amb valors cooperatius, que més 
enllà d’assegurar-nos el dipòsit ens 
dóna la seguretat de no finançar 
cap altre bombolla, de no ser còm¬ 
plices de cap execució hipotecària, 
ni de tenir la sensació d’estar par¬ 
lant amb un sortidor de benzina en 
mig dels Monegros. 


Sants encara l'alcoholisme 



Local de l’Associació al carrer Leyva 41 . ÀNGEL BRAVO 


L'alcoholisme és una malaltia 
crònica caracteritzada per la 
dependència física i psíquica 
de l'alcohol etílic. Es tracta 
d'un problema social molt 
estès en totes les capes socials 
i ocasiona greus problemes en 
tots els camps de l'activitat 
humana. 

Àngel Bravo 

Sants 


La principal diferència de l’alcohol 
amb altres drogues és que aquest és 
legal, de fàcil disponibilitat i de con¬ 
sum, i en forma moderada, està asso¬ 
ciat al lleure i la convivència. Per tot 
això la persona afectada per l’alcoho- 
lisme, o que està en procés de reha¬ 
bilitació, té grans facilitats per persis¬ 
tir o tornar a l’addicció alcohòlica. En 
aquest sentit, Alcohòlics Anònims 
(AA) es mostra com una de les comu¬ 
nitats més potents i efectives a l’hora 
de conscienciar als afectats que és 
possible tirar endavant. En aquestes 
comunitats, els homes i les dones 
comparteixen la seva mútua expe¬ 


riència amb l’alcohol, així com la for¬ 
talesa i esperança per tal de resoldre 
el seu problema comú i ajudar a d’al¬ 
tres a recuperar-se de l’alcoholisme. 

La Burxa ha visitat un local que 
acull un col·lectiu d’Alcohòlics Anò¬ 
nims al barri. Aquesta seu es troba als 
baixos del carrer Leiva, 41, i allà es 
duen a terme dos tipus de reunions: 
les tancades, on sols hi estan convi¬ 
dats aquells que es manifestin amb 
problemes d’alcoholisme; i les ober¬ 
tes al públic, professionals de la sa¬ 
lut, terapeutes i mitjans de comuni¬ 
cació, que AA efectua per donar a co¬ 
nèixer els seu programa i aclarir 
qualsevol dubte. 

El programa que AA suggereix es 
basa en dotze passes dissenyades per 
a la recuperació personal de l’alcoho¬ 
lisme. El primer pas és presentar-se 
davant la comunitat amb el reconei¬ 
xement explícit de tenir el problema 
de l’alcoholisme. Continuen identifi- 
cant-se com a alcohòlics, i encara que 
portin anys sense beure alcohol no 
diuen que estan curats. Així, a les 
sessions, cada persona explica la seva 
experiència amb l’alcohol i la resta 
d’assistents l’intenten ajudar. Són 
sessions a porta tancada i anònimes, 
en què hi ha persones de perfils molt 


diferents, però tots tenen un mateix 
objectiu: deixar de beure. Tots són 
conscients que el problema és crònic 
i irreversible, per tant testifiquen que 
la voluntat és l’ajuda mútua a frenar- 
los d’un corrent que, d’altra manera, 
els conduiria al precipici: «pretenem 
estar 24 hores sense fer aquella pri¬ 
mera copa». 

Actualment hi ha tres milions 
d’alcohòlics en tractament, però 
n’hi ha molts que encara no han en¬ 


carat la malaltia i la pateixen en si¬ 
lenci. El grup santsenc d’Alcohòlics 
Anònims vol ajudar a totes aquelles 
persones que tinguin problemes 
amb la beguda, i conviden a tothom 
qui vulgui a recórrer i participar a 
les seves sessions per tal de sentir el 
suport i el caliu de la gent amb situa¬ 
cions semblants i obtenir la solidesa 
emocional i esperitual perduda. Sa¬ 
ben que, amb ells, la darrera copa és 
la del triomf. 


La prevenció sí que funciona 



Acte en el marc del Dia Mundial de la Sida. COMITÈ 1R DE DESEMBRE 


Diverses entitats de Sants, 
com Creación Positiva, han 
participat dels actes del Dia 
Mundial de la Sida i han 
denunciat les retallades a les 
entitats que treballen per la 
prevenció. 

Comitè 1 de Desembre 

Sants 


Aquest 31è aniversari des de la primera 
vegada que es va establir el Dia Mun¬ 
dial de la Sida cada lr de desembre a 
tot el món, el Comitè 1 de Desembre, 
plataforma catalana de 25 entitats que 
treballen al voltant del VlH/sida, realit¬ 
za diverses activitats per promoure la 
prevenció com una de les principals ei¬ 
nes per mantenir aquesta malaltia con¬ 
trolada i amb garanties de qualitat de 
vida per a la població. 

LES RETALLADES AMENACEN EL 
TREBALL EN PREVENCIÓ DEL VIH 

El dissabte 1 de desembre fou una da¬ 
ta marcada per les dràstiques retallades 
que el govern de Mariano Rajoy ha fet 
a les diverses estructures de l’estat de 
benestar. Les entitats del Comitè 1 de 
Desembre, aquest any coincideixen 
mes que mai en les seves denúncies i 
exigències: les retallades tiraran per te¬ 


rra un treball de més de 30 anys de pre¬ 
venció, formació, informació, tracta¬ 
ment i seguiment de les persones amb 
VIH/sida al nostre país. 

Les ajudes estatals destinades a les 
organitzacions i entitats que donen res¬ 
posta a aquesta epidèmia s’han reduït 
al menys en un 75 %, la qual cosa supo¬ 
sa un descens en campanyes de pre¬ 
venció i programes de detecció i tracta¬ 
ment de les persones infectades, del se¬ 
guiment i suport a les persones que 
viuen al voltant d’aquesta malaltia. A 
més, s’ha de sumar a la retirada de la 
targeta sanitària a les persones migra¬ 
des en situació irregular, deteriora l’ac¬ 


cés a la salut i produeix el minvament 
de recursos destinats a la investigació. 

Les entitats que treballen diversos 
programes integrats en la seva majoria 
a les estructures públiques d’atenció 
sociosanitària adverteixen que les reta¬ 
llades transformaran de manera més 
que perillosa la política sanitària del 
govern. Si no es fa marxa enrere, es 
produirà de manera inevitable un re¬ 
trocés històric, ja que Espanya podria 
tomar a situar-se a la capçalera en nú¬ 
mero de persones infectades a Europa, 
després dels avanços assolits en els úl¬ 
tims anys, a més de generar una major 
despesa a llarg termini. 


SENSIBILITZACIÓ, MOBILITZACIÓ 
I DENÚNCIA 

En aquesta ocasió, i obtenint resultats 
mediàtics molt importants, no sola¬ 
ment respecte dels mitjans de comu¬ 
nicació, sino també des dels diversos 
sectors polítics, de l’administració i 
de la ciutadania en general, el Comitè 
1 de Desembre està realitzant diver¬ 
ses activitats de denúncia, sensibilit¬ 
zació i incidència política. Aquest any, 
a la Lectura del Manifest unitari a les 
12 del migdia a la Plaça Sant Jaume de 
Barcelona, han organitzat la Pedalada 
solidària del Diumenge i la 3a Nit Ver¬ 
mella a la Sala 3 de la Razzmatazz, a 
més de les activitats de les 25 entitats 
a tota Catalunya. 

L’altra novetat és la campanya au- 
diovisual que consta de tres vídeos de 
diferents línies narratives, que bus¬ 
quen mostrar a la societat en general 
que tot allò que serveixi per prevenir 
el VIH/sida és poc, més en l’actualitat, 
quan des de diverses instàncies s’ha 
deixat de donar suport als organismes 
que feien aquesta labor de manera di¬ 
recta a la població catalana. 

"La prevenció sí que funciona" ha 
aconseguit posar en dubte algunes de¬ 
cisions que, segons aquesta platafor¬ 
ma, no són de caràcter econòmic, si¬ 
nó de caire polític, per tant, reflectei¬ 
xen les veritables voluntats de qui ens 
governen. 

El Districte vol precintar el 
CSA Can Vies 


Avismón 
recapta 
menjar per a 
la gent gran 



Un cercavila espontani reco¬ 
rre Sants per denunciar que el 
districte i el regidor Jordi Martí 
de Convergència i Unió volen 
precintar el CSA Can Vies per 
que cessin les seves activitats. 

Albert Ricart 

Sants 


El matí del passat divendres 16 de no¬ 
vembre el gerent del districte de 
Sants-Montjuïc, Francesc Jimenez, va 
enviar, a través de quatre agents de 
paisà, una notificació en la que s’ame¬ 
naçava amb precintar el Centre Social 
Autogestionat (CSA) Can Vies si es re¬ 
alitzava sense els permisos correspo¬ 
nents l’activitat musical prevista per 
aquella mateixa nit. 

Aquesta situació no sorgeix el di¬ 
vendres 16 de novembre. Des de fa 
uns mesos el districte va iniciar un ex¬ 
pedient sancionador per aconseguir 
el cessament de l’activitat de Can 
Vies, reclamant la tinença de les llicèn¬ 
cies corresponents per fer activitats 
sota amenaça de precinte de l’espai o 


La Plataforma Recuperem 
Can Batlló s'activa amb molts 
projectes gestionats pel veïnat. 

Plataforma Recuperem Can Batlló 

La Bordeta 


multes de fins 30.000 euros si se se¬ 
guia amb les activitats sense permisos. 

Davant d’aquesta situació, l’assem¬ 
blea del CSA amb d’altres veïns i 
col·lectius del barri van decidir con¬ 
testar a aquest atac mitjançant una 
cercavila que va recórrer el barri, su- 
mant-se més gent durant el recorregut 
que va finalitzar davant la seu del dis¬ 
tricte. 

UNA CERCAVILA PROTESTA PER 
LES AMENACES DEL DISTRICTE 

La cercavila “mig improvisada”, orga¬ 
nitzada en només cinc hores, va 
aplegar unes 500 persones que van 
recórrer els carrers del barri de Sants 
portant l’activitat del CSA al carrer, 
passant per les diferents zones d’oci 
nocturn per donar-hi a conèixer la si¬ 
tuació. La marxa va finalitzar amb la 
lectura d’un curt manifest i el llança¬ 
ment de pintura com a mostra de re¬ 
buig per l’actitud del consistori. 

Des de l’assemblea de Can Vies 
han deixat clar que no pararan les 
activitats tot i les amenaces rebudes 
per part del districte. 

Davant l’altre front obert que té 
Can Vies contra TMB per evitar-ne el 


La Bordeta ha esperat prop de qua¬ 
tre dècades a la immobiliària Gau¬ 
dir i les administracions públiques, 
en eternes negociacions sense pen¬ 
sar mai en la ciutadania, més enllà 
de la despesa que pogués generar. 
El veïnat ha vist degradar-se el pa¬ 
trimoni arquitectònic industrial, i 
ha estat arrencat dels vells tallers i 


desallotjament, el passat 23 de no¬ 
vembre es va celebrar un seguit de 
concerts solidaris a Can Batlló. 

La jornada va començar a les sis 
de la tarda amb l’actuació de la Kinky 
Dub Machine, seguida de Muyayo 
Rifi Marc Sanz i el cabaret clown per 
part del Cabaret de las sillas i Ramí¬ 
rez. Els concerts van ser tot un èxit 


llars de tota la vida. Vigilants del 
que es decidia fer amb l’espai vital, 
la Plataforma Recuperem Can Bat¬ 
lló ja fa un any i mig que va decidir 
no esperar més; i la rehabilitació i 
serveis comunitàris al Bloc Onze 
són una evidència. 

Però al voltant no ha canviat res! 
S’han esgotat tots els terminis, i 
s’ha de defensar tot allò que és de 
la comunitat, ja que, fins i tot, la 
Generalitat ha posat la nau central 
de Can Batlló en venda vers inicia¬ 
tives privades. 

L’assemblea de la Plataforma Re¬ 
cuperem Can Batlló està decidida a 
fer accesible el recinte amb zona 
verda immediata als seus accessos, i 
assegurar la mixtura d’usos amb la 
definició per part del veïnat del ba¬ 
rri que volen. 

Hi ha entitats i col·lectius que 
necessiten on dur a terme o iniciar 
la seva activitat. Sense recursos pro- 
vinents de les administracions (que 
així ho han declarat, i que fins i tot 
volen vendre la nau central), ja 
s’han possat a treballar 15 projectes 
socials elaborats i gestionats per la 


d’assistència, amb la participació 
d’un gran nombre de persones. Des¬ 
prés dels concerts des de l’assem¬ 
blea del CSA es reservaven una sor¬ 
presa molt especial pels assistents 
com pel districte: una altra cercavila 
recorria el barri reivindicant Can 
Vies com un espai de creació de cul¬ 
tura popular. 


ciutadania. Des del manteniment 
dels vestigis industrials conservant 
patrimoni i creant un espai de me¬ 
mòria obrera i tèxtil, fins a projec¬ 
tes d’horts urbans i zones verdes, 
de lleure, habitatge en règim de 
cessió d’us, xarxes veïnals de su¬ 
port mutu, cultura, ensenyament i 
formació, i cooperatives de consum 
i producció. 

CAN BATLLÓ PEL VEÏNAT 

A Can Batlló s’ha de solucionar la 
situació de les afectades dels tallers 
i els habitatges; establir un pla d’u¬ 
sos immediat i detallat pel futur, al 
servei i decidit sobiranament pel 
veïnat. 

També s’ha d’evitar concedir pa¬ 
trimoni col·lectiu per a usos priva¬ 
tius: la nau central és un bé públic 
que s’ha de destinar als usos que el 
veïnat decideixi mancomunada- 
ment. 

El Bloc Onze és un indici del que 
és capaç un barri convençut de les 
seves possibilitats. Immobialiària i 
administracions públiques: si no ho 
feu vosaltres, ho farem nosaltres! 


Dani Martínez 

Sants 


Avismón Catalunya és una entitat sen¬ 
se ànim de lucre fundada l’any 1996 
per un grup de persones de diferents 
àmbits professionals sensibilitzades 
per les mancances de les persones 
grans, i amb l’objectiu principal de 
pal·liar la seva solitud. A Sants la seu 
està al carrer Jocs Florals, 59- 

Les persones ateses per Avismón 
són persones grans que viuen soles. 
Algunes no tenen familia i d’altres sí 
que en tenen, però no els donen el 
suport que necessiten. A la circunstàn- 
cia de manca de suport familiar s’afe¬ 
geix la precarietat de recursos econò¬ 
mics i els problemes de mobilitat. 

Per poder donar aquest suport 
emocional compten amb l’ajuda de 
voluntariat, imprescindible, ja sigui 
per fer visites i serveis assitencials gra¬ 
tuïts a domicili (neteja, podologia, fi¬ 
sioteràpia, arranjaments, suport psi¬ 
cològic), acompanyament al metge, 
fer gestions quan ho necessiten, se¬ 
guiment telefònic, o per participar en 
activitats grupals d’integració i partici¬ 
pació (excursions, concerts, la castan¬ 
yada o el dinar de Nadal). Des d’Avis- 
món es fa un seguiment del volunta¬ 
riat i una formació continuada, 
donant-los eines perquè la seva tasca 
sigui més efectiva. També hi ha serveis 
de préstec de material ortopèdic, asse- 
sorament legal, i tallers de prevenció 
de la dependència (memòria, agilitat, 
cuina, musicoteràpia, risoteràpia i in¬ 
formàtica). 

Altres persones ajuden d’una altra 
manera, a través d’una aportació eco¬ 
nòmica periòdica o puntual, o mit¬ 
jançant herècies i llegats. També hi ha 
donacions d’empreses i particulars, i 
ajudes rebudes de les Obres Socials 
de les caixes, però que han minvat 
considerablement aquests darrers 
anys, així com de les administracions 
públiques i institucions. Ara ens 
apropem a Nadal i novament Avis¬ 
món farà recolida d’aliments. Podran 
rebre un lot i mensualment el conti¬ 
nuaran rebent aquelles persones 
que, a causa de pensions molt min- 
sens, no poden cobrir les despeses fi¬ 
xes. Es per això que necessiten la 
col·laboració de tothom. 

Durant el mes de desembre i ge¬ 
ner, de 10 a 14 i de 16 a 19-30h a la 
seu del carrer Jocs Florals, 59, es po¬ 
den portar aliments de primera ne¬ 
cessitat (arròs, oli, pasta de sopa, ma¬ 
carrons, sucre, cafè soluble descafei- 
nat), aliments en conserva (llegums 
cuits, fruita en almívar, tonyina, pa- 
tés, sardines, olives, tomàquet fregit, 
verdures) i aliments dolços (galetes, 
xocolata, cola-cao, sucs, llet conden¬ 
sada, torrons, neules) i productes 
d’higiene personal (colònia, gel de 
dutxa, etc). Sobretot s’ha de tenir en 
compte que siguin de llarga durada. 


La Plataforma Recuperem Can 
Batlló atia un ultimàtum 



El Bloc 11 és un dels espais amb més vida del barri. VÍCTOR 0BREGÓN 

Parèntesi 


LLIBRE 

Ho volem tot! 


MÚSICA 



El Lokal (1987- 
2012) 25è 
Aniversari 


VOGLIAMO TUTTO. 
NANNI BALESTRINI, 
1971. 

En els últims temps 
hem sentit a dir molt 
la frase «Ho volem 
tot!» , cita que no és 
nova i que en altres 
temps en un context 
diferent, o no tant, ja 
era utilitzada. Bessona 
de la novel·la Los invi¬ 
sibles, Vogliamo tutto 
narra les lluites obre¬ 
res de finals dels anys 
60 i 70’s d’Itàlia. L’au¬ 
tor ens explica els 
canvis personals que 
viurà a través de la se¬ 
va experiència, a me¬ 


sura que recorre les 
diferents etapes de 
l’organització del tre¬ 
ball, la seva decepció 
es transformarà en 
oposició al treball as¬ 
salariat, per acabar 
participant de pràcti¬ 
ques de revolta 
col·lectiva de la classe 
obrera. 

L’anomenat obrer- 
massa s’enfrontava al 
model econòmic impe¬ 
rant, que es trobava 
en procés de transició. 
Rebutjant la raciona¬ 
lització taylorista i 
fordiana aplicada a la 
simplificació, divisió i 


acceleració del ritme 
de treball, el focus de 
la revolta s’inicia a la 
fàbrica de la FIAT, 
fent-se extensible a 
d’altres empreses. La 
seqüència de vagues 
que amenaçaven para¬ 
litzar el país varen po¬ 
sar en escac a la clas¬ 
se governant i als pro¬ 
pis sindicats o partits 
revolucionaris, els 
quals no sabien com 
fer front al moviment 
obrer autònom. Els 
sindicats intentaren 
apropiar-se’n i dirigir- 
lo sense èxit, mentre 
que la repressió poli- 
cial i els acomiada¬ 
ments enfortiren la 
solidaritat obrera. 

Una història revolu¬ 
cionària des d’una òp¬ 
tica masculina que re¬ 
flexa la capacitat que 
té la població per a fer 
front al model d’escla- 
vista que els oprimeix, 
a través de l’organit¬ 
zació col·lectiva. Mos¬ 
trant, també, que les 
persones no som està¬ 
tiques i que la nostra 
percepció del món pot 
canviar de dalt a baix, 
tot depenent del nos¬ 
tre entorn i com ens 
posicionem en aquest. 


Centre de documentació 
dels moviments socials La 
Ciutat Invisible. 
Xarxa de Biblioteques 
Socials de Sants. 


DIVERSOS ARTISTES. 
EL LOKAL 2012. 

Ens trobem davant un 
d’aquells discos reco- 
pilatoris imprescindi¬ 
bles, tan pel seu con¬ 
tingut musical, com 
pel que implica una 
associació com El Lo¬ 
kal, del carrer de la 
Cera al barri del Raval 
(Barcelona). 

És impossible expli¬ 
car els moviments so¬ 
cials del darrer quart 
de segle sense anome¬ 
nar i destacar la tasca 
que El Lokal ha fet i fa 


des de l’autèntica 
trinxera de l’autoges¬ 
tió. Moviments i 
col·lectius com el mí¬ 
tic Mili KK 0 el Comitè 
de Solidaritat amb la 
Rebel·lió Zapatista 
van trobar aixopluc o 
la complicitat neces¬ 
sària a la seu d’El Lo¬ 
kal, alhora que aquest 
funcionava com a dis¬ 
tribuïdora i punt de 
venda (i de trobada) 
de fanzines, de llibres 
i de la música més 
subversiva de la ciutat 
i, per extensió, d’a¬ 


rreu, sense fronteres, 
ni banderes. 

Parlar d’El Lokal és 
parlar de cintes de 
cassette, quan les ma¬ 
quetes eren l’únic ins¬ 
trument que existia 
per escampar la ràbia 
dels grups de rock 
contestatari que sor¬ 
tien com bolets als di¬ 
ferents barris, pobles i 
ciutats. 

És per totes aques¬ 
tes raons que les gents 
d’El Lokal ens han vol¬ 
gut contagiar de la seva 
tasca celebrant els seus 
25 anys de vida. Primer 
amb un aniversari de 
tres dies a Can Batlló, 
al mateix temps que 
presentant aquest cd 
compilat i, segura¬ 
ment, que amb un con¬ 
cert del qual aviat 
tindrem notícies. 
L’ocasió s’ho val. Ho 
demostra la tasca d’in¬ 
vestigació realitzada; 
acompanyada també 
amb grans dosis de 
tenacitat i un saber fer 
i un saber estar que ha 
permès fer un recull 
de 25 bandes diferents. 
Algunes d’elles han 
editat sempre amb 
El Lokal, d’altres mai, 
però totes hi han 
tingut una relació di¬ 
recta o indirecta al 
llarg dels anys perquè, 
com hem dit abans, El 
Lokal sempre ha estat 
allà. No hi ha més se¬ 
crets. 


El disc obre amb 
portada d’en Carlos 
Azagra, com no podia 
ser d’una altra mane¬ 
ra, qui il·lustra l’en¬ 
tranyable porta i faça¬ 
na d’un espai caracte¬ 
rístic. 

Entre les bandes 
que hi participen, ens 
trobem amb autènti¬ 
ques peces de col·lec¬ 
cionista, com la versió 
de La Polla Records 
que fa Disidencia, o la 
dels Sex Pistols que fa 
The Kagas, amb un 
Evaristo elèctric i con¬ 
tundent com sempre. 
També ens trobem 
amb els ritmes sinco¬ 
pats de Dr. Calypso, 
qui varen fer les seves 
primeres edicions amb 
El Lokal, la veu pene¬ 
trant de Juanito Pike- 
te o peces inèdites de 
dos bandes de referè¬ 
ncia que recentment 
han tornat als escena¬ 
ris com són Pixaman- 
dúrries i Monstruaci- 
ón. 

Molta salut i per 
molts anys més! 

David Vàzquez 


ÍLo queremos todo! 





Niati RlltSljm) 


BURXANT ELS BYTES 


El clickactivisme està de moda 


Últimament prolife¬ 
ren molts llocs per re¬ 
collir firmes de forma 
electrònica. 

Una queixa, una 
reivindicació, servei¬ 
xen per difondre llocs 
on pots posar les te¬ 
ves dades i sumar-t'hi. 
Avaaz, Change.org... 
n’hi ha moltes. 

Actuable, una pàgi¬ 
na també semblant, 

L 


ha sigut comprada per 
Change.org. A simple 
vista, no passa res 
amb aquesta adquisi¬ 
ció, però si ens parem 
una mica a observar, 
veiem que amb la web 
Actuable han comprat 
les dades de les usuà¬ 
ries de Change.org. 
Estan a la venta les 
nostres dades? Mirant 
el contracte de priva- 


citat de Change.org, 
per exemple, diu que 
en cas de ruïna, po¬ 
den vendre els arxius. 

És per això que pla¬ 
taformes con Oi- 
ga.me, creades per 
els moviments socials 
i software lliure, són 
importants. Les dades 
de les nostres cam¬ 
panyes han d’estar en 
servidors de gent afí, 


no de multinacionals. 
Igual que molta gent 
recela de Facebook, 
Google, Twitter, etc. 
s’hauria de posar en 
quarentena webs com 
Change.org. A més a 
més, Oiga.me envia 
missatges al destina¬ 
tari de les protestes. 


Bernat Costa 

«Qui ens hau¬ 
ria de dir que a 
la redacció de 
El Mundo tin¬ 


dríem la sensa¬ 
ció d'haver 
guanyat unes 
eleccions auto¬ 


nòmiques a 
Catalunya ». 

@pedroj_ramírez 


POESIA 

Bruixa de dol 


«Aquest mirall em diu que sóc ben sola 
i no hi fa res que el trenqui en mil bocins. 

He enfilat el carrer trist que va a escola 
i em marco, amb guix, entorn, el meus confins. 

La lluna riu, dins la nuu que s’endola. 

I jo sembro amb pedretes els camins 
que em duen cap a mi, nit meva endins. 

Baixo al meu pou, amb bleix de corriola. 

Tu, lluna, rius, i em vesteixo de lluna. 
M’arrenco el collaret d’agres estrelles 
i el mar se les empassa d’una a una. 

I et prenc el cor segur amb què cabdelles 
el teu destí, per fer, amb cartes velles, 
un solitari nou sobre la duna>> 


Maria-Mercè Marçal 
Bruixa de dol, 1977-1979 


RACÓ HISTÒRIC _ 

El llibre que va desaparèixer 


L’any 2003, Edicions 62, 
potser la més coneguda 
de les editorials que 
publiquen en català, va 
publicar un llibre, una 
biografia que seria re¬ 
gistrada amb el ISBN- 
84-297-5327-3. 

Un llibre que va tin¬ 
dré un gran èxit de ven¬ 
des i que aviat va arri¬ 
bar a la segona edició. 
Però un llibre que, tot i 
això, avui en dia està 
descatalogat i no es pot 
trobar a cap llibreria, ni 
a la web d’Edicions 62, 
ni tan sols a la conegu¬ 
da Amazon, així com a 
Google Books, que no 
ens permet accedir-hi. 

Què ha passat? Quan 
descobrim el títol del 
llibre ens podem fer 
una idea de la mà negra 
que hi ha darrera d’a¬ 
questa desaparició. 
Munoz-Ramonet, socie¬ 
tat il·limitada, obra de 
Xavier Munoz, era una 
biografia de Julio i Al- 
varo Munoz-Ramonet, 
els germans propietaris 


de Can Batlló, entre 
moltes d’altres empre¬ 
ses. 

Una obra que narra 
magistralment com dos 
dependents d’uns grans 
magatzems van arribar 
a convertir-se en pocs 
anys en els amos de 


quaranta empreses tèx¬ 
tils, dos magatzems, 
bancs, asseguradores, 
propietats immobilià¬ 
ries com el Palau Ro¬ 
bert o un palau al ca¬ 
rrer de Muntaner amb 
758 pintures, entre les 
quals obres de Goya i 


del Greco. Utilitzant in¬ 
fluències, amiguismes, 
prevaricacions, l’estra¬ 
perlo del més alt nivell 
i d’altres pràctiques co¬ 
rruptes. Tot això amb el 
beneplàcit del franquis¬ 
me. 

Uns germans que als 
anys 40, 50 i 60 van 
arribar a tenir tan po¬ 
der que a la Bordeta es 
va acunyar la frase: «En 
el cielo manda dios y en 
la Bordeta los Munoz». 
Potser el fet que Julio 
Munoz-Ramonet, l’àni¬ 
ma d’aquest imperi, va 
morir a Suïssa l’any 
1991 perseguit per la 
justícia ens faria creure 
en el final del poder 
econòmic i polític d’a¬ 
questa nissaga. Això se¬ 
ria un error, ja que a la 
Bordeta, i de fet a tota 
Catalunya, encara ma¬ 
nen molt les hereves i 
els hereus dels Munoz- 
Ramonet, això sí, da¬ 
rrera de tot un entra¬ 
mat d’empreses immo¬ 
biliàries com ara Gaudi, 


que encara són els pro¬ 
pietaris del terreny de 
Can Batlló. 

La millor prova d’a¬ 
quest poder és la des¬ 
aparició d’aquest lli¬ 
bre, que narrava el fosc 
origen de l’imperi fami¬ 
liar dels Munoz-Ramo- 
net. Segons sembla, la 
família Munoz va ame¬ 
naçar amb una denún¬ 
cia doble per difama¬ 
cions a l’autor i a l’edi¬ 
torial que va retirar 
tots els llibres que que¬ 
daven i els va destruir. 
Per sort, la família no 
va aconseguir fer des¬ 
aparèixer tots els lli¬ 
bres i a la xarxa de bi¬ 
blioteques de la diputa¬ 
ció encara es poden 
trobar alguns exem¬ 
plars, no gaires, això sí, 
i la majoria guardats als 
magatzems. Però paga 
la pena entrar a la web 
de la Biblioteca del Va¬ 
por Vell i fer una reser¬ 
va. Prometo tornar el 
que tinc a casa a 
temps. 

Agus Giralt 



Portada del llibre Munoz-Ramonet, sociedad il·limitada 


FOGONS DE TEMPORADA 


Va de bolets... 


Per què en mengem, 
de bolets? O potser la 
pregunta seria: per 
què no en mengen de 
bolets aquells que no 
ho fan? Les cultures 
micofíliques i micofò- 
biques són tan anti¬ 
gues com els motius 
que les varen portar a 
ser-ho. 

La relació, diuen, 
que ve determinada 
pel tipus d’arbres que 
hi ha al territori en 
qüestió (avet o pi ne¬ 
gre), que va en comu¬ 
nió amb l’esporàdica 
aparició de l ’Amanita 
Muscaria, la vermella 
amb taques blanques. 
Aquesta era consu¬ 
mida amb resultats 
al·lucinògens per brui¬ 


xots o xamans, i així, 
de mica en mica, la 
resta de la població va 
acabar adquirint el 
costum de consumir 
altres bolets amb pro¬ 
pietats diguem-ne que 
menys divertides. 

La cultura micofíli- 
ca per excel·lència és 
l’eslava i seguida, de 
no gaire lluny, per la 
catalana. En canvi cul¬ 
tures com la castella¬ 
na o la britànica els 
tenen una veritable 
fòbia als bolets, tant 
com perquè diguin que 
creixen allà on els gri¬ 
paus o les serps tenen 
el niu. Us diré però 
que ja fa uns 40 o 50 
anys que el bolet ha 
entrat a la taula, i 


moltes vegades al cis¬ 
tell de pobles que, per 
no tenir costum, no 
tenien ni nom per les 
infinites varietats de 
bolets comestibles que 
trobem als nostres 


boscos. Els bolets són 
omple panxes, combi¬ 
nen amb qualsevol co¬ 
sa, i si teniu sort i els 
sabeu trobar, de mo¬ 
ment, són gratuïts! 
Aprofiteu que s’aca¬ 


ben. Com a molt pot¬ 
ser us trobareu algun 
Fredolic relegat i amb 
una mica de sort un 
Manairó que hi volti a 
prop. 


Guisat de bro¬ 
mosa negra 

(o de qualsevol altre 
bolet que us agradi) 

INGREDIENTS 

400 g de mocosa negra 
1 porro 

1 branca de canyella 
1 taronja 
1 raig de vi ranci 
Oli d’oliva 
Sal i pebre 

ELABORACIÓ 

Netegeu el porro i po¬ 
seu la part verda a bu¬ 
llir amb una mica d’ai¬ 
gua amb sal. Amb la 
part blanca tallada 
ben fina en feu un so¬ 
fregit amb oli. Afegiu- 
hi a la cassola la bran¬ 
ca de canyella i la pell 
de taronja (sense la 
part blanca, que 



amarga!). Afegiu-hi les 
bromoses (o mocoses) 
netes i esparracades 
amb els dits a làmines. 
Ofegueu el conjunt 
durant uns minuts i in¬ 
corporeu el raig de vi 
ranci. Un cop evaporat 
l’alcohol, cobriu amb 
una mica del brou que 
heu fet del porro. Rec¬ 
tifiqueu de sal i pebre 
al gust. Deixeu que fa¬ 
ci xup-xup 5 minuts i 
ja el podeu servir. Si 
el voleu acabar amb 
una bona picada el re¬ 
sultat encarà serà més 
melós i llaminer! La 
bromosa té un punt de 
gelatina que ajudarà a 
lligar la salsa. Que us 
en llepeu els dits! 


Núria May Masnou 




Assemblea de Barri de Sants 

Propera assemblea diumenge 13 de 
gener a les 17h. n Can Vies. 

En moviment 


Sants es solidaritza amb la vaga de 
fam dels treballadors de Telefònica 



L’Assemblea Indignada de Sants es mobilitzà en suport a la lluita dels treballadors de Telefònica. ASSEMBLEA INDIGNADA DE SANTS 


ASSEMBLEA 
INDIGNADA SANTS 


Dia a dia i als 
carrers 


Irene 

Arriba el fred als carrers de Sants, 
i també a les places. L’assemblea 
Indignada ens hem seguit reu¬ 
nint els dijous a les 20h a plaça 
de Sants, però d’ara en endavant 
ens traslladem a l’Espai Obert 
per motius “tèrmics”. Tanmateix, 
les petites coses que hem anat 
fent darrerament ens donen es- 
calforeta. 

Per la vaga general del 14N 
vam estar amb altres barris i sin¬ 
dicats combatius a la Coordina¬ 
dora Laboral i de Suport Mutu 
del 15M per preparar la manifes¬ 
tació alternativa de la tarda de 
forma conjunta. També vam con¬ 
fluir en un dinar a plaça Espanya 
amb assemblees de l’Hospitalet, 
les Corts, Eixample Esquerra i la 
Marina-ZF, per després anar jun¬ 
tes cap a la mani. Al barri vam 
participar al Comitè de Vaga de 
Sants i al piquet, aprenent a poc 
a poc a treballar amb altres 
col·lectius del barri. Hem fet 
dues xerrades al davant del Mer¬ 
cat de Sants, la primera sobre la 
vaga com a eina de lluita social al 
segle XXI, i l’altra sobre la inde¬ 
pendència i els drets socials. For¬ 
ça gent va parar-se a observar i 
participar, contentes de veure es¬ 
pai de debat al carrer. 

D’altra banda, des del barri 
hem volgut donar suport a la va¬ 
ga de fam dels companys de Tele¬ 
fónica fent dues accions a les bo¬ 
tigues Movistar de la Carretera de 
Sants. El mateix dia que LABS fa 
la seva refundació, en la qual par¬ 
ticiparem amb moltes ganes, tam¬ 
bé l’Espai de Coordinació de Ba¬ 
rris, on ens trobem les assemble¬ 
es indignades de Barcelona, fa 
una jornada de reflexió entorn al 
seu funcionament i propostes co¬ 
munes. 


Cinc treballadors han estat 
23 dies sense menjar denun¬ 
ciant els acomidaments per 
baixes mèdiques justificades 
i la readmissió d'un treballa¬ 
dor amb vint anys d'antigui¬ 
tat. 

Isa Benítez 

Sants 


Dilluns 19 de novembre, unes sei¬ 
xanta persones es van concentrar 
davant la botiga de Movistar-Telefò- 
nica de carretera de Sants amb plaça 
Espanya en solidaritat amb la vaga 
de fam de 5 treballadors en el 16è 
dia per la readmissió de Marcos, 
acomiadat per baixa mèdica justifi¬ 
cada (hèrnia discal). Movistar (mar¬ 
ca comercial del grup empresarial 
multinacional) porta, aquest any, 
3.455 milions d’euros de beneficis 
nets, un 26 % més que l’any passat. 


La concentració va continuar per ca¬ 
rretera de Sants cap a l’altra botiga 
(al mercat d’Hostafrancs) fent crides 
al boicot a Telefònica, i va comptar 
amb la participació de veïns i veïnes 
del barri, treballadors de l’empresa, 
membres de l’assemblea de perso¬ 
nes a l’atur de Barcelona i d’altres 
barris. 

La concentració de Sants, es va 
sumar a accions solidàries que es 
van fer a Granollers, Mollet, Torre 
Barò, Gràcia, Nou Barris, Madrid i 
Guipúzkoa, on tot el comitè d’em¬ 
presa va fer un dia de dejuni. Els di¬ 
rectius de Telefònica Catalunya (Kim 
Faura i Gil Pèrez) s’han negat a re¬ 
bre als vaguistes, vetant fins i tot 
l’accès a les instal·lacions de l’em¬ 
presa. 

Dimecres 27, desprès de presen¬ 
tar en una roda de premsa un mani¬ 
fest “Huelga de Hambre. Punto y Se- 
guido” i d’una concentració massiva 
a plaça Catalunya, els 4 vaguistes 
que encara mantenien el dejuni amb 


12 kg menys de mijtana, van deixar¬ 
ia per prescripció mèdica. El comu¬ 
nicat s’acompanya d’un manifest 
que expressa la voluntat d’ells i de 
més d’un centenar de sindicats, en¬ 
titats, moviments socials i partits po¬ 
lítics de sostenir la lluita per la read¬ 
missió de les treballadores acomida- 
des per baixa mèdica justificada. 

Aquest bloc també es compromet 
a pressionar per aconseguir que 
l’empresa accepti la readmissió de ls 
acomidat per baixa mèdica justifica¬ 
da. Forma part del programa d’ac¬ 
cions del grup de suport a la vaga de 
fam, el boicot a la tradicional cam¬ 
panya nadalenca sota el lema “Mo¬ 
vistar nos mata”, així com fer una es¬ 
tratègia conjunta amb moviments 
socials i altres empreses en conflic¬ 
te, com TMB. 

MOLT RESSÒ POPULAR I POCA 
COBERTURA INFORMATIVA 

L’acció promoguda per l’Assemblea 
Indignada de Sants responia a la cri¬ 


da urgent dels treballadors de Tele¬ 
fónica que, en el 16è dia de vaga de 
fam, no havien aconseguit trencar 
l’anomenat cerco informativo. 

Els mateixos treballadors expli- 
càven a l’assemblea del grup de su¬ 
port que La Sexta havia enviat fins a 
tres vegades equips per cobrir la 
notícia, que mai ha arribat ha eme¬ 
tre’s. Semblant al cas de El Corte 
Inglés, quan la companyia va ame¬ 
naçar amb retirar la publicitat. 

En el cas de TV3, fins dues set¬ 
manes desprès de l’inici, no va co¬ 
brir la notícia, que ja havia estat 
emesa per mijtans estrangers com 
ara Telesur. 

Amb tot, el suport internacional 
a la lluita dels treballadors de Tele¬ 
fónica ha arribat: el sindicat grec 
PAME, Cobas Itàlia, Comisiones de 
Comunicación de Colòmbia, CTA 
Argentina,SUD, Solidaires France 
Telecom, etc. 

MOVISTAR-TELEFÒNICA: A LA 
MESURA DEL PP I LA BANCA 

Des de principis dels 90, una Tele¬ 
fónica totalment privatitzada va re¬ 
bre fortes inversions de capital fi¬ 
nancer ( com del BBVA i de la Cai¬ 
xa) i una reestructuració màgica 
que li va permetre, ser la primera 
multinacional espanyola i repartir 
beneficis milionaris i vergonyosos, 
com l’escàndol de les stock op- 
tions. 

Fer un ERO rere un altre i plans 
de prejubilació a costa de l’erari 
públic per tal de treure’s de sobre 
una plantilla amb drets laborals. 

Des d’aleshores, el Grup Telefò¬ 
nica (Movistar des del 2011) ha 
fragmentat l’empresa en una cons¬ 
tel·lació de contractes i subcontrac- 
tes i deslocalitzacions. 

Actualment, és una de les empre¬ 
ses promotores d’informes favora¬ 
bles a la privatització de la universi¬ 
tat pública (el Pla Bolonya) i de la 
doble escala salarial entre els antics 
i els nous titulats. 


Espai Llibertari 


E stem acostumats a que els 
polítics s’apoderin dels nos¬ 
tres valors i les nostres pa¬ 
raules per buidar-les de con¬ 
tingut i treure’n un rèdit po¬ 
lític. Però aquest cop la cosa pot 
canviar. Ara s’omplen la boca amb la in¬ 
dependència sense adonar-se’n que si 
el poble es fa seva aquesta paraula té la 
capacitat de donar-li la volta i omplir-la 
de contingut. La identitat nacional és 
una identitat més de les moltes identi¬ 
tats que ens conformen com a perso¬ 
nes. Una identitat més en la qual se’ns 


Una inde¬ 
pendència 
alliberadora 


Acció Llibertària de 
Sants 

oprimeix. Els estats no reconeixen més 
nacions que les que puguin coincidir 
amb les seves fronteres, i així utilitzar¬ 
ies per justificar-se com aparells de 
control i dominació. Qualsevol estat no 


és més que una estructura de poder 
per mantenir unes jerarquies i unes 
classes socials que mitjançant la domi¬ 
nació mantindran la resta de la pobla¬ 
ció sota el seu control. Actualment els 
exemples són claríssims, com es veu en 
la total submissió de la classe política 
als poders econòmics. Però no ens en¬ 
ganyem, no és una tara puntual que es 
pugui solucionar canviant de color po¬ 
lític o de sistema econòmic. Sinó que 
és quelcom inherent a qualsevol estat o 
sistema de poder. Així doncs la inde¬ 
pendència que volem i a la qual aspi¬ 
rem és aquella que ens faci lliures com 


a poble i com a persones. I una inde¬ 
pendència alliberadora només pot ve¬ 
nir del poble i a traves del poble. Mai a 
través de les institucions o la política 
professional es podrà arribar a un pro¬ 
cés d’alliberament real, ja que aquest 
vindria viciat pels mitjans utilitzats. Un 
procés on la lluita nacional sigui una 
més de les moltes que són necessàries 
per aconseguir un canvi social real a les 
nostres vides. 

Els polítics i les classes dominants 
sempre voldran encarrilar els proces¬ 
sos de canvi o apoderar-se d’ells per tal 
de mantenir els seus privilegis sobre la 


resta de nosaltres o inclús augmentar- 
los. Mai podrem tenir de companys de 
lluita aquells qui són culpables de la 
misèria, encara que comparteixin (o ho 
facin veure) la mateixa identitat nacio¬ 
nal oprimida. Però la lluita nacional pot 
ser clau en la consecució de noves rea¬ 
litats, ja que planteja un conflicte direc¬ 
te amb l’estat, doncs el plantejament 
d’entrada és negar-lo com a autoritat. 
És en aquest punt on el poble ha d’a- 
poderar-se i avançar cap la destrucció 
de l’estat i la creació d’estructures orga- 
nitzatives de base agafant el timó de les 
seves pròpies vides. 

25N: Cap silenci davant la violència 
masclista 



P^W^macionoildc Iq No-Vú 
Corfrales Dones iNwteS 

Pancarta de la manifestació del 25 N a plaça Sant Jaume. SÍLVIA ALBERICH 


El 25 de novembre és el dia 
contra la violència de gènere 
i a Barcelona, com a molts 
altres llocs d'arreu del món, 
es van fer algunes accions de 
protesta, així com una mani¬ 
festació al centre per tal de 
visibilitzar el conflicte al 
carrer. 

Sílvia Alberich 

Sants 


El 25 de Novembre de 1960, 3 ger¬ 
manes —les germanes Mirabal— fo¬ 
ren assassinades a la República Do¬ 
minicana, com a resposta a la seva 
implicació en la lluita contra el rè¬ 
gim dictatorial de Trujillo. 

El 1981, al Primer Encuentro Fe¬ 
minista Latinoamericano y del Cari- 
be, celebrat a Bogotà, es proposà el 
dia 25 de novembre com a Dia In¬ 
ternacional de la No Violència con¬ 
tra les Dones i les Nenes, en memò¬ 
ria de les 3 germanes dominicanes 
assassinades. Més tard, l'any 1999, 
l’Assemblea General de les Nacions 
Unides va aprovar aquesta data com 
a Dia Internacional per a l’Elimina¬ 
ció de la Violència contra les Dones. 

Així, el 25 de Novembre, tot i ser 
una data que posteriorment ha estat 
institucionalitzada i que actualment 
marca l’inici dels 16 dies d’activis¬ 
me pels Drets Humans, és, sobretot, 
un dia de lluita i reivindicació sorgi¬ 
da de l’activisme feminista. 

LA VIOLÈNCIA DE GÈNERE AL 
NOSTRE ENTORN 

La lluita contra les violències mas¬ 
clistes no és, però, una lluita d'un 
dia, sinó quotidiana, de denúncia 
constant, de resistència diària, de 
combat sense treva. Tot i això, les 
grans dosis de patriarcat que reco¬ 
rren les venes de la nostra societat 
fan que sovint aquestes violències 


es justifiquin, es normalitzin, es mi¬ 
nimitzin o s’invisibilitzin. 

És per aquest motiu que encara 
ens calen dates assenyalades que 
ens permetin visibilitzar la que, pro¬ 
bablement, és la vulneració més es¬ 
tesa de drets humans a l’Estat es¬ 
panyol i a Catalunya: la violència 
contra dones i nenes. 

EL 25N A BARCELONA. TORNEM 
A SORTIR AL CARRER 

Aquest 25 de novembre, com cada 
any, la Xarxa de Dones Feministes 
contra la Violència, i totes les dones 
i homes que ens sentim autoconvo- 
cades en una data com aquesta, es¬ 
tàvem decidides a marxar Rambles 
avall. La Junta Electoral, però, va 
prohibir la manifestació, en coinci¬ 
dir amb el dia de les eleccions con¬ 
vocades per Mas. 

Davant la prohibició de manifes¬ 
tar-nos vam prendre una decisió cla¬ 
ra i unànime: la DESOBEDIÈNCIA. 
Així, en una roda de premsa convo¬ 
cada a Ca la Dona 5 dies abans de la 
manifestació, vàrem expressar fer¬ 
mament la nostra posició: «Dones 
Lliures en països lliures. No invisibi- 
litzaran la violència contra les do¬ 
nes ni les accions a favor de la no- 
violència. No callarem». 

D’aquesta manera, disposades a 
no ser silenciades, vàrem tornar a 
sortir al carrer, com cada any. 

No va ser l’única acció, però, que 
es va dur a terme a Barcelona aquell 
dia: cinc dones feministes es van 
presentar al col·legi electoral on ha¬ 
via de votar Artur Mas i, mentre 
aquest dipositava la seva papereta a 
l’urna, van denunciar la invisibilit- 
zació de les violències patriarcals 
sofertes tot tapant-se amb una X 
d’esparadrap la boca i lluint adhe¬ 
sius amb el lema “#25N també és 
el dia contra les violències de gène¬ 
re”. Les dones van ser expulsades 
violentament del col·legi per Mos¬ 
sos d’Esquadra de paisà i sense 
identificació i, un cop a fora, varen 


ser encerclades i retingudes durant 
els 20 minuts que durà la identifica¬ 
ció. Gairebé cap mitjà es va fer res¬ 
sò d’aquesta acció, tot i que el 
col·legi electoral estava ben ple de 
càmeres i premsa quan van succeir 
els fets. 

En definitiva, tot i els entrebancs 
i boicots, tot i el constant silencia- 
ment a què es veu sotmesa la de¬ 
núncia de les violències masclistes, 
el passat #25N no vàrem deixar 
que ens expropiessin un dia que és 
nostre i vàrem recordar tot allò que 
és violència patriarcal i masclista: la 
cultura de la por en què ens han 
educat a dones i nenes, la feminitza- 
ció de la pobresa i la desantenció de 
les nostres necessitats bàsiques, la 


manca de reconeixement de les tas¬ 
ques reproductives, domèstiques i 
de sosteniment de la vida, la lesbo- 
fòbia i transfòbia, la penalització de 
l’avortament, la persecució i explo¬ 
tació de dones migrades, la dictadu¬ 
ra dels cànons estètics, els insults i 
les vexacions, la criminalització i 
persecució de les treballadores se¬ 
xuals, l’ús de la violència sexual 
com a arma de guerra als conflictes 
bèl·lics... 

En definitiva, tot un atac cons¬ 
tant a la nostra integritat moral i fí¬ 
sica. 

Per això ens seguim organitzant i 
seguim lluitant, amb esperança i va¬ 
lentia, per defensar allò que som: 
dones lliures. 


PUNT D'INFORMACIO 
LABORAL 


No és el seu 
problema? 

Marc Faustino i Vidal 

Encesa dels llums de Nadal a la pla¬ 
ça Espanya. L’alcalde Xavier Trias, 
acompanyat de les principals asso¬ 
ciacions comercials, content i feliç 
per un acte publicitari de la seva 
gestió municipal perfecte. Però de 
sobte xiulada i escridassada. Aques¬ 
ta vegada no són els de sempre, el 
personal de metro i autobús de 
TMB (molts ànims i endavant com¬ 
panyes), són de la plantilla de l’em¬ 
presa concessionària d’enllumenat. 

L’alcalde Trias respon a les pre¬ 
guntes dels mitjans. L’empresa con¬ 
cessionària ha iniciat acomiada¬ 
ments, modificacions de condicions 
de treball i té endarreriments en el 
pagament de nòmines a la seva 
plantilla. El màxim responsable del 
consistori tanca el tema: assumpte 
intern de l’empresa concessionària i 
l’ajuntament compleix amb la seva 
part, ja que els abona puntualment 
el preu del servei pactat. 

L’ajuntament de Barcelona és un 
gran entramat d’empreses privades 
que gestionen els serveis públics. El 
clavegueram, l’aigua, l’enllumenat, 
la teleassistència, etc. S’han subcon- 
tractat els serveis públics al preu de 
concessió més baix sense importar- 
los la qualitat laboral de les perso¬ 
nes que hi treballen. La CUP ja va 
fer la proposta en les darreres elec¬ 
cions municipals a Barcelona d’una 
Regidoria de Treball que, a més d’al¬ 
tres qüestions, assegurés la plena 
equiparació del personal munici¬ 
pal, funcionari o laboral, directe o 
indirecte perquè deixin d’existir no 
dobles sinó infinites escales de pre- 
carietat laboral a l’ajuntament. Si 
volem que les empreses de la ciutat 
compleixin amb la plena ocupació i 
el treball estable i de qualitat, el pri¬ 
mer a donar exemple ha de ser el 
mateix ajuntament assegurant que 
es compleixi la normativa laboral. 
Alcalde Trias, ments benpensants 
de CiU, tenen un problema. 


CSA Can Vies 


J — a fa uns mesos que el districte 
I de Sants, sota el govern del re- 
I gidor de CiU, Jordi Martí, va 
I engegar un expedient sancio- 
| nador per aconseguir el cessa¬ 
nt de les activitats que es fan al 
Centre Social Autogestionat (CSA) 
Can Vies, avisant amb la imposició de 
multes de fins a 30.000 euros per no 
disposar de les llicències correspo¬ 
nents. 

El divendres 16 de novembre van 
portar a terme aquestes amenaces. 
Aquell mateix dia a la tarda van pre- 


No ens 

podreu 

precintar 

CSA Can Vies 

sentar-se a la porta del CSA 4 agents 
de paisà, que van identificar una 
persona i el va donar una notifica¬ 
ció, en què avisava que si fèiem les 


activitats previstes per aquella nit, 
precintarien el local. 

Som conscients que sota el con¬ 
text en el que estem això no és més 
que una excusa per intentar tancar 
el Can Vies amb més de 15 anys d’ac¬ 
tivitats culturals i polítiques, de vida 
al barri, escapant del control gràcies 
al gran suport del veïnat com ha 
quedat demostrat en diverses mobi¬ 
litzacions. Vista la intenció del dis¬ 
tricte d’emmudir, amb multes i pre¬ 
cintes, tota veu dissident a la seva 


idea monolítica de la Barcelona del 
mercat on l’oci i la cultura sempre 
tenen un preu, vàrem decidir portar 
el Can Vies al carrer, ja que a l’espai 
habitual del CSA no hi podíem fer 
activitats, en forma de cerca-vila per 
alguns locals de nit del barri, aca¬ 
bant al districte, aplegant unes 500 
persones a les qui agraïm el seu su¬ 
port i la creació d’altra cultura, oci i 
relacions. 

Volem deixar clar al districte go¬ 
vernat per Convergència i al seu re¬ 


gidor Jordi Martí que cap amenaça 
de precinte i multes desmesurades 
ens aturarà, no podreu acabar amb 
15 anys de cultura popular. 

#SomCanVies 
#AntiCiUparty 
# PrecintemElDistricte 
http ://www. canvies. org 
http://Ww.facebook.com/CSACanVies 

Cu Itu ra 


Cinema no apte per ‘sants’ 


La 24a Marató de Cinema 
Fantàstic i de Terror de 
Sants, FHostafrancs i La 
Bordeta ha ofert enguany un 
60 % més de curtmetratges i 
arribat a aplegar fins a 600 
persones durant la Nit més 
Llarga', amb cinc pel·lícules 
seguides. 

Àngel Bravo 

Sants 


Les Cotxeres de Sants han acollit 
del 12 al 17 de novembre l’aclama¬ 
da Marató de Cinema Fantàstic i de 
Terror de Sants, Hostafrancs i la 
Bordeta, que enguany ha arribat a 
la 24a edició. 

Cinema no apte per sants, però 
sí per als centenars de santsenques 

i santsencs que han envaït l’espai 
amb ganes de passar-ho bé a còpia 
de bones dosis de gènere. 

José Antonio Castillo, membre 
de l’equip tècnic de Cotxeres i un 


dels organitzadors del festival, co¬ 
menta que s’han ultrapassat les ex¬ 
pectatives, ja que s’han presentat a 
concurs 265 curtmetratges, per la 
qual cosa, la participació ha aug¬ 
mentat un 60 % respecte l’any 
2011. A més, cal esmentar amb sa¬ 
tisfacció la presentació de 17 curt¬ 
metratges en català, a banda dels 
que han aterrat vinguts d’arreu del 
món, com Rússia, Austràlia o l’Ar¬ 
gentina. 

Els títols guanyadors en les sis 
categories a concurs aquest 2012 
han estat “El vendedor de humo” 
de Jaime Maestro (millor curt d’a¬ 
nimació), “La Pinata” de Manuel 
Arija (millor curt curt), “Curvas” de 
David Galan Galindo (premi Pere 
García Plensa), “Teomonición” de 
Toni García Crespo (millor curt en 
català), “Gire a la izquierda” de 
Paulo Morgue (premi Chicha Cu- 
tre) i “Scout Killer: juramento San- 
griento” de Joel Badia Soler (premi 
del Públic). 

Les sessions han estat comple¬ 
mentades amb programació com¬ 
plementària, com és el cas de con¬ 


ferències, una zona de bar i parti¬ 
des de rol ambientades per l’asso¬ 
ciació MexCat —que ha fet un altar 
de morts dedicat al món inca—, en 
un clar objectiu de fer de la Marató 
quelcom més que una sala de pro¬ 
jeccions. 

La vaga general del f4 de no¬ 
vembre no va interferir en la reduc¬ 
ció de l’assistència de dimecres, 
afirma Castillo. Tot i que ha estat la 
nit de dissabte la més forta de la 
setmana, l’anomenada Nit més 
llarga de la Marató, en què més de 
600 persones van poder gaudir de 
cinc films amb major projecció co¬ 
mercial. 

Aquesta edició de 2012 s’ha vist 
també com la prova de foc per tirar 
endavant, amb el suport de les en¬ 
titats del barri, el macroacte que 
s’espera celebrar l’any que ve en 
commemoració de la 25a edició 
del certamen, el qual no tenim cap 
mena de dubte que, vista l’evolució 
enguany en la quantitat i proce¬ 
dència de produccions presentades 
i de públic assistent, serà un nou 
èxit més que rotund. 


14a edició del 

Concurs de curts 
fantàstics i de terror 
de Sants 2012 

XXIV MARATÓ DE CINE FANTÀSTIC 
I DE TERROR DE SANTS 

12-17 DE NOVEMBRE DE 2012 



Cartell de l’edició 2012 de la Marató de Cinema Fanstàstic i de Terror de Sants, Hosta¬ 
francs i la Bordeta celebrada a les Cotxeres de Sants. 


Un altre sexe és possible 


La ciutat invisible ha organit¬ 
zat diferents activitats amb 
l'objectiu de desmuntar teò¬ 
ricament els estereotipus 
masclistes i normatius, i bas¬ 
tir eines per a una pràctica 
eròtica alliberadora. 

Elba Mansílla 

Sants 


La primera cita fou el taller d’ejacu¬ 
lació femenina del 27 d’octubre. 
Diana T. Junyent Pornoterrorista 
va conduir una sessió en què va fer 
un recorregut per les representa¬ 
cions de la sexualitat femenina en 
els llibres d’anatomia i medicina 
des de l’antiguitat fins a l’actuali¬ 
tat. Després, va anar desenvolu¬ 
pant el seu enfocament de com la 
medicina moderna ha orientat la 
sexualitat a la reproducció i ha ob¬ 
viat tots el òrgans relacionats amb 


el plaer, com el clítoris, la pròstata 
o la glàndula d’Skene, aquesta últi¬ 
ma responsable de l’ejaculació fe¬ 
menina. Finalment, va donar un se¬ 
guit de recomanacions de com 
aprendre a ej acular, i va facilitar al¬ 
gunes referències web i pornogràfi¬ 
ques en què s’aborda aquesta pràc¬ 
tica d’una manera no estigmatitza- 
dora. El taller va tenir una segona 
edició el 17 de novembre. 

La segona proposta es va cele¬ 
brar L1 de desembre amb una reu¬ 


nió al voltant del joc i la joguina se¬ 
xual. El taller va tenir format de 
reunió, coneguda popularment 
com tupper-sex, i va servir per do¬ 
nar a conèixer articles eròtics com 
ara dildos, vibradors o manilles, i 
pràctiques com el sexe anal o el sa- 
domasoquisme, amb la intenció de 
trencar prejudicis; animar a les 
participants desinhibir el seu des¬ 
ig; i ampliar el ventall de possibili¬ 
tats, defugint una sexualitat exces¬ 
sivament orientada a la genitalitat. 


Finalment, el 14 de desembre, 
es presentarà el llibre Pessigolles, 
un àlbum il·lustrat que busca ser 
una eina per parlar de la masturba¬ 
ció en la infantesa. El llibre està 
adreçat a les famílies i a la comuni¬ 
tat educativa, però, sobretot, és un 
material pensat per a nenes a partir 
de 5 anys. 

Reunions, tallers i llibres que 
busquen repensar i revolucionar el 
sexe, endolcir-nos una mica més la 
vida i escalfar-nos el cos! 


El mostrador 


J a des de els orígens del capita¬ 
lisme es van proposar formes 
de relacions econòmiques de 
caràcter alternatiu a aquest sis¬ 
tema: cooperativisme, autoges¬ 
tió, mutualisme, economia so¬ 
cial. Aquestes noves formes es van 
crear com a resposta a un sistema 
que pretenia mantenir a la nova clas¬ 
se d’obrers industrials en un nivell de 
vida reduït a la supervivència i la re¬ 
producció, sent per tant insuficient i 
propiciant que la solidaritat entre ells 
fos un mitjà per aconseguir una vida 
millor. 

L’economia ha acabat sent el fi, en 
lloc del mitjà, per assolir una certa 
qualitat de vida de tota la societat, el 
mal anomenat “Estat de benestar”. 
Una altre forma d’obtenir aquest fi, 


Una altre 
forma de fer 
economia 

Cooperativa Germinal 


suposa una altra economia, i aquesta 
pot ser una economia solidària. 

Aquesta economia és capaç de tro¬ 
bar orientacions, criteris i metodolo¬ 
gies noves que afavoreixin la coope¬ 
ració en lloc de la competència a dins 
i fora de la organització, amb l’objec¬ 
tiu de crear feines estables i promou¬ 
re l’accés a persones desfavorides. 
Els possibles beneficis no són per a 
les persones que tenen el poder eco¬ 
nòmic, sinó que serveixen per impul¬ 
sar projectes socials o iniciatives soli¬ 
dàries. D’altra banda, afavoreix ac¬ 
cions, productes i mètodes no 
perjudicials pel medi ambient, tot in¬ 
tentant posar fi al deteriorament dels 
equilibris ecològics, derivat de mane¬ 
res individualistes de produir, distri¬ 
buir, consumir i acumular riquesa. 


Igualment, prové d’una visió basa¬ 
da en els principis d’associació, coo¬ 
peració i mutualisme, i intenta estar 
integrada en l’entorn social en què es 
desenvolupa: exigeix la cooperació 
amb altres organitzacions i fa que la 
democràcia sigui més real, a través de 
l’expressió i la participació de cadas¬ 



cú; i proposa espais que permeten 
prendre la paraula, debatre, elaborar 
i dur a terme projectes que donen 
resposta a problemes concrets de la 
societat. 

L’economia solidària pot ser una 
resposta als problemes socials de la 
nostra època. En els límits de la eco¬ 
nomia convencional, es poden po¬ 
tenciar i trobar camins apropiats per 
una millor relació entre els subjectes 
de la economia. Pot ser capaç de con¬ 
duir organitzadament un gran nume¬ 
ro de treballadors a operar amb ma¬ 
jor eficiència i permet la reinserció 
social i el progrés d’iniciatives inde¬ 
pendents. Moltes de les injustícies i 
desigualtats socials generades per el 
sistema econòmic predominant po¬ 
drien ser superades. 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Desnonament de l’Elisa i la seva parella. VÍCTOR OBREGÒN 


Per quan la fï 
dels desnonaments? 


Han calgut anys de mobilitza¬ 
cions i de pressió social per¬ 
què es posi en qüestió el pri¬ 
vilegi de les entitats financeres 
amb l'actual legislació hipote¬ 
cària. El suïcidi de tres perso¬ 
nes que anaven a ser desno¬ 
nades a Granada, Barakaldo i 
Còrdova, durant el mes de 
novembre, ha fet créixer, 
encara més, l'alarma social 
davant d'una problemàtica 
que afecta des de fa cinc anys 
a més de 80.000 famílies a 
Catalunya i 400.000 a tot l'es¬ 
tat. 

Gemma Parera 

Sants 


Josep Moya, coordinador de l’Ob¬ 
servatori de Salut Mental i Comuni¬ 
tària de l’Hospital Parc Taulí de Sa¬ 
badell, explicava aquest mes a la 
premsa com amb la crisi creixen les 
tendències suïcides: «la gent sent 
que no són ells els que controlen la 


seva vida, que no són amos de les 
seves decisions, que ho són els 
mercats financers i que no hi po¬ 
den fer res». 

La Plataforma d’Afectats per la 
Hipoteca (PAH) ha demostrat que si 
lluitem de forma col·lectiva podem 
recuperar el control de les nostres 
vides i defensar el dret a un habitat¬ 
ge digne. Han aconseguit, a través 
de mobilitzacions, vagues de fam, 
acampades, concentracions i, so¬ 
bretot, creant una àmplia xarxa de 
suport mutu, paralitzar més de 500 
desnonaments i pressionar els 
bancs perquè concedeixin la dació 
en pagament o la condonació del 
deute, així com lloguers socials. 

La pressió sobre el Govern de 
l’estat ha arribat, fins i tot, del món 
judicial, amb un dictamen del Con¬ 
sell General del Poder Judicial que 
demana una moratòria de la llei i 
una reforma que inclogui la dació 
en pagament. 

També, el Tribunal Europeu de 
Justícia, ha dictaminat que la llei hi¬ 
potecària espanyola no s’ajusta a la 
normativa europea i que infringeix 
la directiva comunitària de protec¬ 
ció del consumidor contra clàusu¬ 
les abusives. 


UN DECRET LLEI AL SERVEI DE 
LA BANCA 

La pressió social ha portat el govern 
de l’estat ha adoptar un Reial Decret 
Llei, el passat 15 de novembre, ano¬ 
menat “anti-desnonaments”, que se¬ 
gons la PAH és completament insufi¬ 
cient, ja que deixa fora a la majoria 
de gent afectada. 

Segons va defensar Ada Colau, 
portaveu de la PAH, en una roda de 
premsa el 16 de novembre, el govern 
ha cedit, un cop més, a la pressió de 
la banca: «les entitats financeres es 
van posar nervioses quan veien que 
s’aprovaria alguna mesura i es van 
avançar al govern dient públicament 
quina era la mesura que elles volien 
impulsar; una moratòria parcial de 
desnonaments durant dos anys, en 
casos d’extrema vulnerabilitat, que és 
exactament el que s’ha aprovat». No¬ 
més s’hi poden acollir les famílies 
afectades que ingressin menys de 
19.200 euros l’any, i que compleixin 
alguna de les següents circumstàn¬ 
cies: ser família nombrosa o monopa- 
rental amb dos fills; estar a càrrec 
d’un menor de tres anys, o d’una 
persona amb discapacitat superior al 
33 % o incapacitat permanent d’acti¬ 
vitat laboral; no rebre cap prestació 


d’atur o trobar-se en algun supòsit de 
violència masclista. 

Davant d’aquests elements restric¬ 
tius, Ada Colau ha afirmat que «el 
nou Decret no només no resol la si¬ 
tuació, sinó que encara la pot com¬ 
plicar més». Es basa en criteris arbi¬ 
traris, com el que una família amb un 
infant menor de tres anys s’hi pot 
acollir, però no una família amb dos 
fills de quatre anys. «Això pot empit¬ 
jorar la situació, perquè desencadena 
una lògica perversa. En una situació 
de desesperació extrema, les perso¬ 
nes poden decidir tenir fills, quan no 
pensaven fer-ho, perquè si tenen un 
nen menor de tres anys aturaran el 
desnonament». 

També s’anuncia, a través d’una 
disposició addicional, la creació d’un 
Fons Social d’Habitatges de Lloguer, 
però no s’estableix ni quan es farà, ni 
amb quants pisos, ni com es crearà el 
parc social. 

Segons Martí Batllori, president 
de la Comissió de Defensa del 
Col·legi d’Advocats de Girona, «el 
Reial Decret és inconcret, incomplet i 
vergonyós, perquè són dos simples 
articles que deixen molts temes a l’ai¬ 
re, un petit pedaç dintre d’un gran 
problema que no s’afronta». 

El món judicial s’està mobilitzant 
amb la presentació col·lectiva d’un 
escrit als jutjats de primera instància 
demanant la paralització de tots els 
procediments d’execució hipotecària 
que afecten als habitatges habituals; 
una iniciativa de lletrats i advocats re¬ 
lacionats amb les PAH, a la que s’ha 
adherit el Consell General de l’Advo¬ 
cacia Espanyola. 

PARAR DESNONAMENTS, HABITAT¬ 
GES SOCIALS I DACIÓ EN PAGA¬ 
MENT 

El Congrés no s’ha pronunciat, de 
moment, davant la Iniciativa Legislati¬ 
va Popular (ILP), amb 627.075 signa¬ 
tures avalades per l’Oficina del Cens 
Electoral, que recull tres demandes 
bàsiques i de mínims: la dació en pa¬ 
gament retroactiva, una moratòria 
dels desnonaments d’habitatge habi¬ 
tual sense restriccions, i el fons de llo¬ 
guer social que es pot fer a través dels 
habitatges buits que es recuperaran 
de les entitats financeres. El proper 
objectiu és recollir més d’un milió de 
signatures abans del 25 de gener de 
2013, i seguir fent pressió social per 
aconseguir una resposta global i es¬ 
tructural a aquesta problemàtica. 


Negant evidències.. 


El conseller d’In¬ 
terior, Felip 
Puig, ha negat 
que es dispares¬ 
sin bales de go¬ 
ma durant la va¬ 
ga general, tot i 
les proves que el 
contradiuen. 


...contradiuen rea¬ 
litats 


Ester, de 42 
anys va per¬ 
dre un ull 
per l’impac¬ 
te d’un pro¬ 
jectil llançat 
pels Mossos 
d’Esquadra 
el 14N. 


SOLIDARITAT 


La lluita 
continua... 

Tres dels detinguts del barri per 
la vaga del 29 de març, Laura, An¬ 
dreu i Carlos, van celebrar el pas¬ 
sat dia 13 el primer judici pels di¬ 
ferents casos que se’ls imputa 
pels incidents que van ocórrer 
aquell dia. Els tres imputats van 
ser acusats de participar en una 
expropiació al supermercat DIA 
al piquet del barri de Sants. En 
un principi els càrrecs es presen¬ 
taven per la via penal; finalment 
però van recaure en un delicte de 
faltes per furt i danys. Els tres 
imputats han estat absolts per fal¬ 
ta de proves. 

Hi ha hagut moltes més detin¬ 
gudes i represaliades, tant dins 
com fora del barri i de la ciutat; i 
tots tenen encara molts mesos 
per endavant de judicis i declara¬ 
cions. 

La lluita continua, així com 
també ha de continuar el màxim 
suport per les nostres detingu¬ 
des. El poder intenta comba- 
tre’ns esmolant dia rere dia les 
seves armes. Esmolem també les 
nostres i demostrem que una de 
les millors i més potents armes 
que tenim és la solidaritat. 




Xarxa d'Intercanvi de Sants 



samarreta de licra per nen 4 
anys. 


A continuació oferim un llistat 
de les últimes demandes fetes 
a través de la Xarxa 
d'Intercanvi de Sants (la XIS). Si 
esteu interessats/des en algun 
dels anuncis, o simplement 
voleu formar part de la xarxa i 
així rebre totes les ofertes, 
podeu fer-ho: 

Escriviu-nos o sol·liciteu 
l'adhesió a: intercan- 
visants@gmail.com 


REF. O-Novembre 01: un abric i 
tres vestits de la talla 2 anys 
d'hivern; una motxilla portabe- 
bès; un cuco que també és cadi¬ 
reta pel cotxe; esterilitzador de 
biberons; escalfador de bibe¬ 
rons; roba vària talla 38 de 
dona: texans i bruses; sabati¬ 
lles, botes peludes marrons 
d'home (Són de Natura i estan 
per estrenar). 


REF. B-Novembre 01: un mòbil 
alliberatque funcioni. 

REF. B-Novembre 02: una làm¬ 
pada de sostre, no halògena, 
d'aquestes que són tres focus 
en una rodoneta. 

REF. B-Novembre 03: Una ren¬ 
tadora de 6ocm i càrrega fron¬ 
tal; és a dir, una rentadora nor¬ 
mal! 


REF l-Novembre 01: 

OFEREIXO: 8 làmines de plàstic 
transparent de 70 cm x 1 m; 

1 porta cd de reixeta metàl·lica 
amb capacitat per a 20; 
làmpara de sostre; para-sol de 
platja; 30 exemplars de la 
revista Time; 16 llibres amb 
cd de la col·lecció Erase una vez 
el hombre ; casc de bici i 


BUSCO: Detergent en pols, sal, 
abrillantador per rentavaixe¬ 
lles, mistol o similar; cinturons 
d'home o nen; roba per a nen 
talla 14 en bon estat. 

AGUSTÍ GIRALT ANALES 

HISTORIADOR 

«Les històries 
personals canvien 
a manera de veure 
les èpoques» 


L'historiador Agustí Giralt, a 
banda de col·laborar regular¬ 
ment a LA BURXA i ser un 
activista molt vinculat al 
barri, acaba de presentar Del 
somni al silenci: Segona 
República i Guerra Civil, pri¬ 
mer llibre del que serà un 
conjunt de monografies, la 
col·lecció Riera de Magòria 
que coordina el Secretariat 
d'Entitats de Sants, 
Hostafrancs i la Bordeta. La 
sèrie vol esdevenir una eina 
de difusió de la història dels 
nostres barris. Aquest primer 
títol, prologat per Matthew 
Tree, recorre la dècada dels 
trenta des d'una òptica pro¬ 
pera i testimonial, i ens ser¬ 
veix per reflexionar amb 
l'autor sobre l'evolució social 
i política del nostre barri. 

Àngel Bravo Almirall 

Sants 


Explicar la història a través dels es¬ 
deveniment locals i les experièn¬ 
cies personals ens apropa més i 
millor al passat real? 

Quan parlem d’història local, estem 
parlant de coses concretes, i com 
que la història no deixa de ser una re¬ 
creació de les coses que van passar de 


veritat, el que hem de fer nosaltres és 
apropar-nos tant com sigui possible 
sense perdre de vista les coses impor¬ 
tants. 

Potser per alguns aquest és el pri¬ 
mer llibre que llegeixen sobre la Gue¬ 
rra Civil, per exemple, i els ha arribat 
a les mans perquè parla del barri, així 
que hem de saber parlar de grans te¬ 
mes però sabent-los també apropar a 
la realitat quotidiana. De fet, no l’he 
plantejat com un llibre únicament 
d’investigació, sinó que també té un 
caire divulgatiu que permet una en¬ 
trada amena a la història. 

El que vull dir és que la realitat és 
complexa, i, a base d’escoltar histò¬ 
ries personals, es pot canviar la mane¬ 
ra de veure les èpoques. Clar, els tes¬ 
timonis que ara queden són els que 
en aquella època eren nens. I és molt 
curiós perquè la visió que tens de la 
Guerra Civil d’entrada és dramàtica, 
però, vista a través dels ulls dels in¬ 
fants, fa que et puguis trobar casos 
sorprenents en què, per exemple, es 
veiessin els bombardejos com una co¬ 
sa divertida, com una aventura, i co¬ 
ses com aquestes criden l’atenció. 

I és que la història és apassionant, 
malgrat tot allò que s’hi relata. 

Cert. Per exemple, la dècada que trac¬ 
to al llibre és un moment de confron¬ 
tació màxima, però també moltes co¬ 
ses que fins ara eren al món de les 
idees, en aquella època es van portar 
a terme. Aquí pots llegir per exemple 
com a Can Batlló es produïen explo¬ 
sius, i això et pot portar a interessar- 
te per les col·lectivitzacions de les fà¬ 
briques. 



L’Agus a la llibreria La ciutat invisible, on podem trobar el seu llibre. ÀNGEL BRAVO ALMIRALL 


Tota aquesta aventura la inicies 
arran de la voluntat per investigar 
els refugis antiaèris existents al ba¬ 
rri. Actualment se’n poden visitar? 

Sants és un dels barris que té més re¬ 
fugis de tota Barcelona, perquè, com 
que tenia tantes entitats, la gent s’aju¬ 
dava en funció de les xarxes socials 
que s’hi generaven. Malauradament, 
però, les restes que en queden són 
molt minses. N’hi ha un per exemple 
al passatge Toledo, que tot i que ara 
mateix està sota terra, es pot veure 
una part. És des del Museu d’Història 
de Barcelona des d’on es porta tot el 
tema de les descobertes de la ciutat i 
s’analitza si això o allò altre té prou 
valor per mantenir-se. Però com que 
hi ha 1.500 refugis a Barcelona, crec 
que es mostra menys interès del ne¬ 
cessari. Falta un criteri més acurat 

«A Sants hi ha, 
per sort, la volun¬ 
tat de recuperar 
moltes coses» 

d’estudi per mantenir al màxim la 
memòria històrica. 

Per posar un exemple, a la plaça 
Bonet i Muixí, vaig parlar amb un sen¬ 
yor que recordava com el seu pare va 
construir-hi un refugi, i encara es po¬ 


den veure els maons que va col·locar 
després per tapar-lo. Ara ho sabem, 
però per què no s’hi pot posar com a 
mínim una placa recordatòria? 

Aquí tenim, o se’ns ha imposat, el 
mal costum de desenterrar el mí¬ 
nim passat possible. 

A l’Estat espanyol hi ha un problema 
greu amb la història i de tots és ben 
sabut. A Alemanya, per exemple, molt 
poc temps després del nazisme, es va 
fer una profunda reflexió sobre el 
que havia passat. Aquí, en canvi, des¬ 
prés d’haver viscut la guerra, es va pa¬ 
tir un llarg temps de por i de silenci, 
i costa molt que la gent desvetlli un 
passat que ara ha quedat com enquis¬ 
tat. De mica en mica s’està obrint, pe¬ 
rò també hem de ser conscients que 
són vivències que marquen molt i els 
sentiments encara són recents. 

Parlem de l’educació pública al ba¬ 
rri, tant oprimida en èpoques dic¬ 
tatorials i avui tant retallada i 
qüestionada... 

Durant molts anys va ser una lluita 
dels veïns de Sants el fet de poder 
aconseguir una escola que no esti¬ 
gués pensada per les elits, sinó per la 
gent obrera, que es va guanyar molt 
simbòlicament, amb l’escola Lluis Vi¬ 
ves, inaugurada durant la República; i 
en aquests moments comencen a apa¬ 
rèixer petites escoles d’àmbits privats 


i de grups relacionats amb l’església. 
Si vols fer un paral·lelisme amb l’ac¬ 
tualitat, està clar que correm el perill 
de viure en una educació de dos ni¬ 
vells: per les elits i per la resta de la 
gent, i en aquest sentit la història ens 
hauria de donar lliçons de com no fer 
les coses. 

Per acabar, la més difícil: ha canviat 
gaire el nostre barri? 

Jo crec que ha canviat molt. Sí que hi 
ha coses que es mantenen com el fort 
teixit associatiu, i també veig que hi ha, 
per sort, voluntat de recuperar moltes 
coses. Per exemple, un dels espais dels 
que més parlo és de l’Ateneu Enciclo¬ 
pèdic Sempre Avant. Era un ateneu que 
es va prohibir el 39, els documents són 
confiscats i portats a Salamanca, però al 
74 hi va tornar a haver la voluntat de 
muntar-ne un altre. 

Però hi ha coses que s’han perdut i 
crec que són mportants: quan parles 
amb la gent gran, destaquen que s’ha 
perdut bastant el fet de sortir al carrer, 
baixar les cadires i parlar amb els veïns, 
tot aquest tipus de coses. Ara, tot i que 
de vegades sembla que el barri conser¬ 
vi aquell ambient del poble que va ser, 
no és exactament igual, la gent viu més 
tancada a casa seva. Crec que si es van 
superar aquestes dificultats de fam, ra¬ 
cionament, bombardejos, contruir re¬ 
fugis, etc., va ser gràcies al fet d’estar 
més units del que ho estem ara. 


Vinyeta 



Agenda 

[DIUMENGE 2 de desembre] 




[Lloc: Parc de l'Espanya Industrial; Organit¬ 
za: Casal Independentista de Sants Jaume 
Compte] 

